title: Εκτελεστικός κανονισμός (ΕΕ) 2018/545 της Επιτροπής, της 4ης Απριλίου 2018, σχετικά με τον καθορισμό πρακτικών ρυθμίσεων για την έγκριση σιδηροδρομικών οχημάτων και διαδικασίας έγκρισης τύπου οχημάτων σύμφωνα με την οδηγία (ΕΕ) 2016/797 του Ευρωπαϊκού Κοινοβουλίου και του Συμβουλίου (Κείμενο που παρουσιάζει ενδιαφέρον για τον ΕΟΧ )

text:
               6.4.2018

               EL

               Επίσημη Εφημερίδα της Ευρωπαϊκής Ένωσης

               L 90/66

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/545 ΤΗΣ ΕΠΙΤΡΟΠΉΣ
   της 4ης Απριλίου 2018
   σχετικά με τον καθορισμό πρακτικών ρυθμίσεων για την έγκριση σιδηροδρομικών οχημάτων και διαδικασίας έγκρισης τύπου οχημάτων σύμφωνα με την οδηγία (ΕΕ) 2016/797 του Ευρωπαϊκού Κοινοβουλίου και του Συμβουλίου
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία (ΕΕ) 2016/797 του Ευρωπαϊκού Κοινοβουλίου και του Συμβουλίου, της 11ης Μαΐου 2016, σχετικά με τη διαλειτουργικότητα του σιδηροδρομικού συστήματος της Ευρωπαϊκής Ένωσης (1), και ιδίως το άρθρο 21 παράγραφος 9,
   Εκτιμώντας τα ακόλουθα:

               (1)

               Οι πρακτικές ρυθμίσεις για τη διαδικασία έγκρισης οχημάτων που αναφέρονται στην οδηγία (ΕΕ) 2016/797 θα μειώσουν την πολυπλοκότητα, τη διάρκεια και το κόστος της διαδικασίας έγκρισης οχημάτων, θα καθιερώσουν ομοιόμορφους όρους εναρμόνισης της έγκρισης τύπου οχήματος και/ή της έγκρισης οχήματος για διάθεση στην αγορά της Ένωσης και θα ενισχύσουν τη συνεργασία μεταξύ όλων των μερών που εμπλέκονται στη διαδικασία έγκρισης οχημάτων. Για να μειωθούν η διάρκεια και το κόστος της διαδικασίας έγκρισης οχημάτων, τα χρονοδιαγράμματα θα πρέπει στην πράξη να διατηρηθούν όσο το δυνατόν συντομότερα.

               (2)

               Λαμβανομένης υπόψη της πείρας που έχουν αποκτήσει οι εθνικές αρχές ασφάλειας («ΕΑΑ») στη διαδικασία έγκρισης και στην προπαρασκευή των συμφωνιών συνεργασίας που αναφέρονται στο άρθρο 21 παράγραφος 14 της οδηγίας (ΕΕ) 2016/797, η έγκαιρη επαφή με τον αιτούντα υπό μορφή συντονισμού («προκαταρκτική επαφή») αναγνωρίζεται ως ορθή πρακτική για την προώθηση της ανάπτυξης της σχέσης μεταξύ των μερών που εμπλέκονται στη διαδικασία έγκρισης οχημάτων. Η εν λόγω προκαταρκτική επαφή θα πρέπει να προσφέρεται πριν από την υποβολή αίτησης έγκρισης τύπου οχήματος και/ή έγκρισης οχήματος για διάθεση στην αγορά, με σκοπό να δοθεί η δυνατότητα στον φορέα έγκρισης και στις αρμόδιες ΕΑΑ για την περιοχή χρήσης να εξοικιωθούν με το έργο. Για να είναι σε θέση ο αιτών να γνωρίζει τι να αναμένει κατά την εν λόγω προκαταρκτική επαφή θα πρέπει να διευκρινίζονται οι εφαρμοστέοι κανόνες, να εξηγείται λεπτομερώς η διαδικασία έγκρισης οχήματος, καθώς και η όλη διαδικασία λήψης απόφασης, και να επαληθεύεται ότι ο αιτών έχει ενημερωθεί επαρκώς. Ο αιτών είναι υπεύθυνος για τη διασφάλιση ότι πληρούνται όλες οι απαιτήσεις κατά την υποβολή της αίτησης έγκρισης τύπου οχήματος και/ή έγκρισης οχήματος για διάθεση στην αγορά. Κατά την άσκηση των καθηκόντων του, του παρέχεται συνδρομή από άλλους φορείς, όπως οργανισμούς αξιολόγησης της συμμόρφωσης, προμηθευτές και παρόχους υπηρεσιών.

               (3)

               Για να δημιουργηθούν οικονομίες κλίμακας και να μειωθεί ο διοικητικός φόρτος, η έγκριση τύπου οχήματος θα πρέπει να καθιστά δυνατόν στον αιτούντα να παράγει ορισμένο αριθμό οχημάτων με τον ίδιο σχεδιασμό και να διευκολύνει την έγκρισή τους. Ο τύπος οχήματος προσδιορίζει τον σχεδιασμό που θα εφαρμοσθεί σε όλα τα οχήματα του συγκεκριμένου τύπου. Για κάθε νέο τύπο οχήματος θα πρέπει να ακολουθείται η διαδικασία έγκρισης και νέος τύπος δημιουργείται μόνο εάν εγκριθεί.

               (4)

               Θα πρέπει να εισαχθούν οι έννοιες της παραλλαγής και της έκδοσης τύπου οχήματος, ώστε να προβλεφθεί η δυνατότητα προσδιορισμού επιλογών όσον αφορά τη διαμόρφωση του οχήματος ή τις αλλαγές κατά τη διάρκεια του κύκλου ζωής οχήματος υφιστάμενου τύπου, ενώ η διαφορά μεταξύ παραλλαγών και εκδόσεων είναι ότι για τις παραλλαγές απαιτείται έγκριση, ενώ για τις εκδόσεις δεν απαιτείται.

               (5)

               Για να εξασφαλιστεί ότι ο τύπος του οχήματος εξακολουθεί να πληροί τις απαιτήσεις με την πάροδο του χρόνου και ότι τυχόν αλλαγές στον σχεδιασμό που μεταβάλλουν τα βασικά χαρακτηριστικά του αποτυπώνονται ως νέες παραλλαγές και/ή εκδόσεις του τύπου οχήματος, θα πρέπει να χρησιμοποιείται η διαδικασία διαχείρισης της διαμόρφωσης του τύπου οχήματος. Ο φορέας που είναι αρμόδιος για τη διαχείριση της διαμόρφωσης του τύπου οχήματος είναι ο αιτών που έλαβε την έγκριση τύπου οχήματος.

               (6)

               Όσον αφορά τα οχήματα, είναι απαραίτητη μια διαδικασία διαχείρισης της διαμόρφωσης η οποία να περιορίζεται στις αλλαγές τις οποίες δεν αφορά η διαχείριση της διαμόρφωσης εγκεκριμένου τύπου οχήματος.

               (7)

               Ο Οργανισμός Σιδηροδρόμων της Ευρωπαϊκής Ένωσης («ο Οργανισμός») θα πρέπει να καταρτίσει κατευθυντήριες γραμμές στις οποίες να περιγράφονται, και, όπου απαιτείται, να επεξηγούνται οι απαιτήσεις που καθορίζονται στον παρόντα κανονισμό. Οι κατευθυντήριες γραμμές θα πρέπει να επικαιροποιούνται, να δημοσιεύονται και να διατίθενται δωρεάν στο κοινό. Για λόγους εναρμόνισης της προσέγγισης όσον αφορά την ανταλλαγή και την καταχώριση των πληροφοριών μέσω της υπηρεσίας μιας στάσης που αναφέρεται στο άρθρο 12 του κανονισμού (ΕΕ) 2016/796 του Ευρωπαϊκού Κοινοβουλίου και του Συμβουλίου (2), οι κατευθυντήριες γραμμές θα πρέπει επίσης να περιλαμβάνουν υποδείγματα που καταρτίζει ο Οργανισμός σε συνεργασία με τις ΕΑΑ.

               (8)

               Ο Οργανισμός και οι ΕΑΑ θα πρέπει να εφαρμόζουν εσωτερικές ρυθμίσεις ή διαδικασίες για να εξασφαλίσουν ότι πληρούνται οι απαιτήσεις της διαδικασίας έγκρισης οχήματος.

               (9)

               Λαμβανομένου υπόψη ότι η διαθέσιμη πείρα αναγνωρίζεται ως ορθή πρακτική, οι ΕΑΑ και ο Οργανισμός θα πρέπει να ενθαρρυνθούν να ανταλλάσσουν όλες τις σχετικές πληροφορίες. Για να παρέχει την εν λόγω υπηρεσία, ο Οργανισμός θα πρέπει να καθορίσει πρωτόκολλο και διαδικασίες καταχώρισης και ανταλλαγής πληροφοριών μεταξύ του Οργανισμού και των ΕΑΑ.

               (10)

               Για να αποφευχθεί τυχόν αλληλεπικάλυψη των αξιολογήσεων και να μειωθούν ο διοικητικός φόρτος και το κόστος για τον αιτούντα, ο Οργανισμός και οι ΕΑΑ θα πρέπει να λαμβάνουν υπόψη τις συμφωνίες συνεργασίας και τις πολυμερείς συμφωνίες που συνάπτονται σύμφωνα με το άρθρο 21 παράγραφοι 14 και 15 της οδηγίας (ΕΕ) 2016/797, κατά περίπτωση.

               (11)

               Ο Οργανισμός και οι ΕΑΑ πρέπει να καταχωρίζουν στην υπηρεσία μιας στάσης όλες τις σχετικές πληροφορίες και την τεκμηριωμένη αιτιολόγηση για τη λήψη απόφασης, ώστε να αιτιολογούνται οι αποφάσεις σε κάθε στάδιο της διαδικασίας έγκρισης οχήματος. Εάν ο Οργανισμός και οι ΕΑΑ διαθέτουν δικό τους σύστημα διαχείρισης των πληροφοριών για την αξιολόγηση, θα πρέπει να διασφαλίζουν ότι όλες οι σχετικές πληροφορίες διαβιβάζονται στην υπηρεσία μίας στάσης για τους ίδιους λόγους. Για να διευκολυνθεί η επικοινωνία μεταξύ των ενδιαφερόμενων μερών, στις κατευθυντήριες γραμμές του Οργανισμού και των ΕΑΑ θα πρέπει να προβλέπονται πρακτικές ρυθμίσεις για την επικοινωνία που δεν αφορά τη διαδικασία λήψης αποφάσεων και, ως εκ τούτου, δεν χρειάζεται να υποβάλλονται μέσω της υπηρεσίας μιας στάσης.

               (12)

               Εφόσον η προβλεπόμενη περιοχή χρήσης του τύπου οχήματος περιορίζεται σε δίκτυο ή δίκτυα ενός κράτους μέλους, η έγκριση ισχύει χωρίς επέκταση της περιοχής χρήσης για οχήματα που μεταβαίνουν σε σταθμούς γειτονικών κρατών μελών με παρεμφερή χαρακτηριστικά δικτύου, όταν οι σταθμοί αυτοί βρίσκονται κοντά στα σύνορα. Στην περίπτωση αυτή, ο αιτών μπορεί να υποβάλει αίτηση έγκρισης τύπου οχήματος και/ή έγκριση οχήματος για διάθεση στην αγορά στον Οργανισμό ή στην ΕΑΑ. Εφόσον ο Οργανισμός ενεργεί ως φορέας έγκρισης, διαβουλεύεται με τις αρμόδιες ΕΑΑ σύμφωνα με το άρθρο 21 παράγραφος 8 της οδηγίας (ΕΕ) 2016/797 και λαμβάνει υπόψη τις σχετικές διασυνοριακές συμφωνίες.

               (13)

               Εφόσον ο Οργανισμός ενεργεί ως φορέας έγκρισης, ο αιτών θα πρέπει, με την επιφύλαξη των διατάξεων του σημείου 2.6 του παραρτήματος IV της οδηγίας (ΕΕ) 2016/797, να έχει το δικαίωμα να υποβάλει την αίτηση στον Οργανισμό σε μία από τις επίσημες γλώσσες της Ένωσης. Κατά τη διάρκεια της αξιολόγησης, οι ΕΑΑ θα πρέπει να έχουν το δικαίωμα να απευθύνουν στον Οργανισμό έγγραφα που αφορούν την αξιολόγηση σε γλώσσα του οικείου κράτους μέλους, χωρίς να είναι υποχρεωτική η μετάφρασή τους.

               (14)

               Ο Οργανισμός και οι ΕΑΑ θα πρέπει να ορίσουν εσωτερικές ρυθμίσεις ή διαδικασίες για τη διαχείριση της έκδοσης εγκρίσεων τύπου οχήματος και/ή εγκρίσεων οχήματος για διάθεση στην αγορά προκειμένου να μειωθούν ο διοικητικός φόρτος και το κόστος για τον αιτούντα. Εν προκειμένω, ο αιτών θα πρέπει να έχει τη δυνατότητα να υποβάλει στον φάκελο της αίτησης αντίγραφα των εγγράφων. Τα πρωτότυπα έγγραφα πρέπει να είναι διαθέσιμα για έλεγχό τους από τον Οργανισμό και τις ΕΑΑ μετά την έκδοση της έγκρισης τύπου οχήματος και/ή της έγκρισης οχήματος για διάθεση στην αγορά.

               (15)

               Είναι αναγκαίο να εναρμονιστεί η κατηγοριοποίηση των ζητημάτων στη διαδικασία αξιολόγησης, προκειμένου να εξασφαλιστεί ότι ο αιτών κατανοεί τη σοβαρότητα τυχόν ζητημάτων που διαπιστώνει ο Οργανισμός ή ΕΑΑ. Η εν λόγω κατηγοριοποίηση είναι ιδιαίτερα σημαντική όταν στη διαδικασία εμπλέκονται πολλές ΕΑΑ. Για να διευκολυνθεί η διαδικασία έγκρισης οχήματος και να μειωθεί ο διοικητικός φόρτος σε περιπτώσεις στις οποίες δεν υπάρχουν εφαρμοστέοι εθνικοί κανόνες, η διαβούλευση του Οργανισμού με τις αρμόδιες ΕΑΑ για την περιοχή χρήσης πρέπει να περιορίζεται στον ορθό προσδιορισμό της περιοχής χρήσης στο ενδιαφερόμενο κράτος μέλος. Σε περιπτώσεις στις οποίες οι τεχνικές προδιαγραφές διαλειτουργικότητας (ΤΠΔ) περιέχουν ειδικές διατάξεις, η περιοχή χρήσης θα πρέπει να καλύπτει ολόκληρο το δίκτυο της Ένωσης και να αρκούν οι έλεγχοι του Οργανισμού.

               (16)

               Η έγκριση οχημάτων και τύπων οχήματος εξακολουθεί να ισχύει σύμφωνα με το άρθρο 54 παράγραφος 2 της οδηγίας (ΕΕ) 2016/797 με την επιφύλαξη του άρθρου 21 παράγραφος 12 και του άρθρου 24 παράγραφος 3 της εν λόγω οδηγίας. Σε περίπτωση ανανέωσης ή αναβάθμισης των οχημάτων αυτών, οι διατάξεις του παρόντος κανονισμού πρέπει να εφαρμόζονται σύμφωνα με τις διατάξεις του άρθρου 21 παράγραφος 12 της οδηγίας (ΕΕ) 2016/797.

               (17)

               Σύμφωνα με το άρθρο 54 παράγραφος 4 της οδηγίας (ΕΕ) 2016/797, το νέο καθεστώς έγκρισης οχήματος θα αρχίσει να εφαρμόζεται από τις 16 Ιουνίου 2019. Ωστόσο, τα κράτη μέλη έχουν τη δυνατότητα να κοινοποιήσουν στον Οργανισμό και στην Επιτροπή, σύμφωνα με το άρθρο 57 παράγραφος 2 της εν λόγω οδηγίας, παράταση της περιόδου μεταφοράς στο εθνικό δίκαιο και μπορούν, κατά συνέπεια, να συνεχίσουν να εκδίδουν εγκρίσεις τύπου οχήματος και/ή εγκρίσεις οχήματος για διάθεση στην αγορά σύμφωνα με την οδηγία 2008/57/ΕΚ του Ευρωπαϊκού Κοινοβουλίου και του Συμβουλίου (3) μέχρι τις 16 Ιουνίου 2020. Από τις 16 Ιουνίου 2019 έως τις 15 Ιουνίου 2020 υπάρχει το ενδεχόμενο συνύπαρξης δύο διαφορετικών νομικών καθεστώτων με διαφορετικούς φορείς έγκρισης. Συνεπώς, είναι αναγκαίο να διευκρινιστεί με ποιον τρόπο θα πρέπει να εφαρμόζεται το νέο καθεστώς επιπροσθέτως του παλαιού, όταν η προβλεπόμενη περιοχή χρήσης περιλαμβάνει ένα ή περισσότερα από τα εν λόγω κράτη μέλη.

               (18)

               Εφόσον μια ΕΑΑ αναγνωρίσει ότι δεν θα είναι σε θέση να εκδώσει έγκριση τύπου οχήματος/έγκριση οχήματος για διάθεση στην αγορά σύμφωνα με την οδηγία 2008/57/ΕΚ είτε πριν τις 16 Ιουνίου 2019 είτε πριν τις 16 Ιουνίου 2020 για τα κράτη μέλη που έχουν ενημερώσει τον Οργανισμό και την Επιτροπή σύμφωνα με το άρθρο 57 παράγραφος 2 της οδηγίας (ΕΕ) 2016/797, ο Οργανισμός, όταν ενεργεί ως φορέας έγκρισης, θα πρέπει να αποδεχθεί τα αποτελέσματα της αξιολόγησης της ΕΑΑ, ώστε να αποφευχθεί τυχόν επανάληψη της αξιολόγησης και πρόσθετη επιβάρυνση και καθυστέρηση για τον αιτούντα.

               (19)

               Για να διευκολυνθεί η διάθεση οχημάτων στην αγορά και να μειωθεί ο διοικητικός φόρτος, η έγκριση τύπου οχήματος και/ή η έγκριση οχήματος για διάθεση στην αγορά που εκδίδει ο Οργανισμός θα πρέπει να αναγνωρίζεται ως ισοδύναμη της έγκρισης τύπου οχήματος κατά το άρθρο 26 της οδηγίας 2008/57/ΕΚ και της έγκριση οχήματος για θέση σε λειτουργία κατά τα άρθρα 22 και 24 της οδηγίας 2008/57/ΕΚ.

               (20)

               Οι ΤΠΔ κατά το άρθρο 4 παράγραφος 3 στοιχείο στ) της οδηγίας (ΕΕ) 2016/797, καθώς και οι εθνικοί κανόνες, θα πρέπει να προβλέπουν σταδιακή μετάβαση, λαμβανομένων ιδίως υπόψη έργων που βρίσκονται σε προχωρημένο στάδιο εξέλιξης κατά το άρθρο 2 σημείο 23 της οδηγίας (ΕΕ) 2016/797.

               (21)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί δυνάμει του άρθρου 21 της οδηγίας 96/48/ΕΚ του Συμβουλίου (4).

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   ΚΕΦΑΛΑΙΟ 1

      ΓΕΝΙΚΕΣ ΔΙΑΤΑΞΕΙΣ

   Άρθρο 1
   Αντικείμενο και πεδίο εφαρμογής
   1.   Ο παρών κανονισμός καθορίζει τις απαιτήσεις που πρέπει να πληρούνται από:

               α)

               τον αιτούντα, κατά την υποβολή, μέσω της υπηρεσίας μιας στάσης κατά το άρθρο 12 του κανονισμού (ΕΕ) 2016/796 του Ευρωπαϊκού Κοινοβουλίου και του Συμβουλίου, αίτησης έγκρισης τύπου οχήματος και/ή έγκρισης οχήματος για διάθεση στην αγορά·

               β)

               τον Οργανισμό και τις ΕΑΑ, κατά την εξέταση αίτησης έγκρισης τύπου οχήματος και/ή έγκρισης οχήματος για διάθεση στην αγορά και σχετικά με προκαταρκτική επαφή·

               γ)

               τον φορέα έγκρισης, κατά τη λήψη της απόφασης σχετικά με την έκδοση εγκρίσεων τύπου οχήματος ή εγκρίσεων οχημάτων για διάθεση στην αγορά·

               δ)

               τους διαχειριστές υποδομής, όταν προβλέπουν όρους για τη διενέργεια δοκιμών στο/στα δίκτυο/-ά τους και παρέχουν πληροφορίες για την έγκριση οχήματος όσον αφορά την περιοχή χρήσης του.

         2.   Ο παρών κανονισμός εφαρμόζεται με την επιφύλαξη του άρθρου 21 παράγραφοι 16 και 17 της οδηγίας (ΕΕ) 2016/797.
   Άρθρο 2
   Ορισμοί
   Για τους σκοπούς του παρόντος κανονισμού, ισχύουν οι ακόλουθοι ορισμοί:
   (1)   «φορέας έγκρισης»: ο φορέας που εκδίδει έγκριση τύπου οχήματος και/ή έγκριση οχήματος για διάθεση στην αγορά·
   (2)   «βασικά χαρακτηριστικά σχεδιασμού»: οι παράμετροι που χρησιμοποιούνται για τον προσδιορισμού του τύπου οχήματος, όπως περιγράφεται στην εκδοθείσα έγκριση τύπου οχήματος και έχει καταχωρισθεί στο Ευρωπαϊκό Μητρώο Εγκεκριμένων Τύπων Οχημάτων (EMETO)·
   (3)   «διαχείριση της διαμόρφωσης»: συστηματική οργανωτική, τεχνική και διοικητική διαδικασία που εφαρμόζεται καθ' όλον τον κύκλο λειτουργίας του οχήματος και/ή του τύπου οχήματος, προκειμένου να εξασφαλιστεί ότι καθιερώνονται και διατηρούνται η συνοχή της τεκμηρίωσης και η ιχνηλασιμότητα των αλλαγών ώστε:

               α)

               να πληρούνται οι απαιτήσεις της σχετικής νομοθεσίας της Ένωσης και των εθνικών κανόνων·

               β)

               να ελέγχονται και να τεκμηριώνονται οι αλλαγές είτε στα τεχνικά αρχεία είτε στον συνοδευτικό φάκελο της εκδοθείσας έγκρισης·

               γ)

               να τηρούνται επικαιροποιημένες και ακριβείς οι πληροφορίες και τα δεδομένα·

               δ)

               να ενημερώνονται τα ενδιαφερόμενα μέρη σχετικά με αλλαγές, όταν απαιτείται·

         (4)   «ημερομηνία παραλαβής της αίτησης»:

               α)

               όταν ο Οργανισμός ενεργεί ως φορέας έγκρισης, η πρώτη εργάσιμη ημέρα κοινή στον Οργανισμό και τις ΕΑΑ που είναι αρμόδιες για την προβλεπόμενη περιοχή χρήσης μετά τη βεβαίωση παραλαβής της αίτησης·

               β)

               όταν μία ΕΑΑ ενεργεί ως φορέας έγκρισης, η πρώτη εργάσιμη ημέρα στο ενδιαφερόμενο κράτος μέλος μετά τη βεβαίωση παραλαβής της αίτησης·

         (5)   «φορέας διαχείρισης της αλλαγής»: ο κάτοχος της έγκρισης τύπου οχήματος, ο κάτοχος (με την έννοια του ορισμού 21 της οδηγίας (ΕΕ) 2016/797) ή ο φορέας που έχουν ορίσει αυτοί·
   (6)   «κάτοχος της έγκρισης τύπου οχήματος»: το φυσικό ή νομικό πρόσωπο το οποίο ζήτησε και έλαβε έγκριση τύπου οχήματος, ή ο νόμιμος διάδοχός του·
   (7)   «βάσιμη αμφιβολία»: προβληματικό σημείο που έχει χαρακτηρισθεί ως «τύπου 4» σύμφωνα με το άρθρο 41 παράγραφος 1 στοιχείο δ), αιτιολογημένο και τεκμηριωμένο, το οποίο έγειρε ο φορέας έγκρισης και/ή οι ΕΑΑ για την περιοχή χρήσης όσον αφορά τις πληροφορίες που παρέσχε ο αιτών στην αίτησή του·
   (8)   «εθνική αρχή ασφάλειας για την περιοχή χρήσης» ή «ΕΑΑ»: η εθνική αρχή ασφάλειας όταν εκτελεί ένα ή περισσότερα από τα ακόλουθα καθήκοντα:

               α)

               τις αξιολογήσεις που προβλέπονται στο άρθρο 21 παράγραφος 5 στοιχείο β) της οδηγίας (ΕΕ) 2016/797·

               β)

               τις διαβουλεύσεις που απαιτούνται βάσει του άρθρου 21 παράγραφος 8 της οδηγίας (ΕΕ) 2016/797·

               γ)

               έκδοση προσωρινών εγκρίσεων, όταν απαιτείται, για τη χρήση του οχήματος για δοκιμές στο δίκτυο και λήψη μέτρων για να εξασφαλισθεί ότι μπορούν να πραγματοποιηθούν οι δοκιμές στο δίκτυο κατά το άρθρο 21 παράγραφος 3 της οδηγίας (ΕΕ) 2016/797·

         (9)   «προκαταρκτική επαφή»: διαδικαστικό στάδιο προηγούμενο της υποβολής αίτησης έγκρισης, το οποίο διεξάγεται κατόπιν αιτήματος του αιτούντος·
   (10)   «βάση της προκαταρκτικής επαφής»: η γνώμη του φορέα έγκρισης και των αρμόδιων ΕΑΑ για την περιοχή χρήσης σχετικά με τον φάκελο της προκαταρκτικής επαφής·
   (11)   «εισαγωγή απαιτήσεων»: η διαδικασία προσδιορισμού, ανάθεσης, εφαρμογής και επικύρωσης των απαιτήσεων που τήρησε ο αιτών ώστε να διασφαλιστεί ότι συμμορφώθηκε με τις σχετικές ενωσιακές και εθνικές απαιτήσεις. Η εισαγωγή απαιτήσεων επιτρέπεται να ενσωματωθεί στις διαδικασίες ανάπτυξης προϊόντος·
   (12)   «ασφαλής ενσωμάτωση»: η τήρηση των βασικών απαιτήσεων ασφάλειας, όπως προβλέπονται στο παράρτημα III της οδηγίας (ΕΕ) 2016/797, όταν τα μέρη συναρμόζονται σε ενιαίο σύνολο, όπως σε όχημα ή υποσύστημα, καθώς και μεταξύ οχήματος και δικτύου, όταν πρόκειται για τεχνική συμβατότητα·
   (13)   «παραλλαγή τύπου οχήματος»: επιλογή διαμόρφωσης ενός τύπου οχήματος που καθορίζεται κατά την πρώτη έγκριση του τύπου οχήματος σύμφωνα με το άρθρο 24 παράγραφος 1 ή αλλαγές υφιστάμενου τύπου οχήματος κατά τη διάρκεια του κύκλου λειτουργίας του, για τις οποίες απαιτείται νέα έγκριση τύπου οχήματος σύμφωνα με το άρθρο 24 παράγραφος 1 και το άρθρο 21 παράγραφος 12 της οδηγίας (ΕΕ) 2016/797·
   (14)   «έκδοση τύπου οχήματος»: επιλογή διαμόρφωσης ενός τύπου οχήματος ή παραλλαγής τύπου ή αλλαγές υφιστάμενου τύπου ή παραλλαγής τύπου κατά τη διάρκεια του κύκλου λειτουργίας του, που δημιουργείται για να αποτυπωθούν αλλαγές στα βασικά χαρακτηριστικά σχεδιασμού για τα οποία δεν απαιτείται νέα έγκριση του τύπου οχήματος σύμφωνα με το άρθρο 24 παράγραφος 1 και το άρθρο 21 παράγραφος 12 της οδηγίας (ΕΕ) 2016/797·
   (15)   «έγκριση οχήματος για διάθεση στην αγορά»: η απόφαση που εκδίδει ο φορέας έγκρισης με βάση εύλογη βεβαιότητα ότι ο αιτών και οι φορείς που εμπλέκονται στον σχεδιασμό, την κατασκευή, την επαλήθευση και την επικύρωση του οχήματος εκπλήρωσαν τις αντίστοιχες υποχρεώσεις και ευθύνες τους, προκειμένου να διασφαλισθεί η συμμόρφωση με τις βασικές απαιτήσεις της εφαρμοστέας νομοθεσίας ή για να διασφαλισθεί η συμμόρφωση με τον εγκεκριμένο τύπο, με την οποία το όχημα επιτρέπεται να διατεθεί στην αγορά και να χρησιμοποιείται με ασφάλεια στην περιοχή χρήσης σύμφωνα με τους όρους χρήσης και άλλους περιορισμούς, αναλόγως, που προβλέπονται στην έγκριση του οχήματος και στην έγκριση του τύπου οχήματος·
   (16)   «έγκριση τύπου οχήματος»: η απόφαση που εκδίδει ο φορέας έγκρισης με βάση εύλογη βεβαιότητα ότι ο αιτών και οι φορείς που εμπλέκονται στον σχεδιασμό, την κατασκευή, την επαλήθευση και την επικύρωση του τύπου οχήματος εκπλήρωσαν τις αντίστοιχες υποχρεώσεις και ευθύνες τους, προκειμένου να διασφαλισθεί η συμμόρφωση με τις βασικές απαιτήσεις της εφαρμοστέας νομοθεσίας, με την οποία καθίσταται δυνατόν όχημα κατασκευασμένο σύμφωνα με αυτόν τον σχεδιασμό να διατεθεί στην αγορά και να χρησιμοποιείται με ασφάλεια στην περιοχή χρήσης του τύπου οχήματος σύμφωνα με τους όρους χρήσης του οχήματος και άλλους περιορισμούς, αναλόγως, που προβλέπονται στην έγκριση του τύπου οχήματος και πρέπει να εφαρμόζονται σε όλα τα οχήματα που έχουν εγκριθεί σύμφωνα με τον συγκεκριμένο τύπο·
   (17)   «σχετική ημερομηνία»: η 16η Ιουνίου 2019, με εξαίρεση τα κράτη μέλη που έχουν κοινοποιήσει στον Οργανισμό και την Επιτροπή σύμφωνα με το άρθρο 57 παράγραφος 2 της οδηγίας (ΕΕ) 2016/797 ότι έχουν παρατείνει την περίοδο μεταφοράς της εν λόγω οδηγίας, οπότε στην περίπτωση αυτή η σχετική ημερομηνία είναι η 16η Ιουνίου 2020.
   Άρθρο 3
   Ευθύνες του αιτούντος
   Ο αιτών υποβάλλει αίτηση έγκρισης τύπου οχήματος και/ή έγκρισης οχήματος για διάθεση στην αγορά σύμφωνα με τις διατάξεις του παρόντος κανονισμού.
   Ο αιτών είναι υπεύθυνος να διασφαλίσει ότι προσδιόρισε και ότι τήρησε τις σχετικές απαιτήσεις της εφαρμοστέας νομοθεσίας κατά την υποβολή της αίτησης έγκρισης τύπου οχήματος και/ή της έγκρισης οχήματος για διάθεση στην αγορά.
   Άρθρο 4
   Αρμοδιότητες του φορέα έγκρισης
   1.   Ο φορέας έγκρισης εκδίδει εγκρίσεις τύπου οχήματος και/ή εγκρίσεις οχήματος για διάθεση στην αγορά («εγκρίσεις») σύμφωνα με τα άρθρα 21, 24 και 25 της οδηγίας (ΕΕ) 2016/797 και με τις διατάξεις του παρόντος κανονισμού.
   2.   Για την έκδοση ή την απόρριψη έγκρισης, ο φορέας έγκρισης:

               α)

               συντονίζει την ανάθεση των καθηκόντων στα ενδιαφερόμενα μέρη και τη θέσπιση των ρυθμίσεων συντονισμού μεταξύ τους·

               β)

               αξιολογεί τον φάκελο της αίτησης για να βεβαιωθεί ευλόγως ότι ο τύπος οχήματος και/ή το όχημα είναι σύμφωνο προς την εφαρμοστέα νομοθεσία·

               γ)

               συγκεντρώνει όλα τα δικαιολογητικά, τα αποτελέσματα όλων των σχετικών αξιολογήσεων και την τεκμηριωμένη αιτιολόγηση της απόφασής του να εκδώσει ή να αρνηθεί την έγκριση, σύμφωνα με τον παρόντα κανονισμό.

         3.   Σε περίπτωση που φορέας έγκρισης είναι ο Οργανισμός, συντονίζει τις δραστηριότητες των ΕΑΑ για την περιοχή χρήσης που αφορά η έγκριση τύπου οχήματος και/ή η έγκριση οχήματος για διάθεση στην αγορά.
   4.   Ο φορέας έγκρισης προβαίνει σε προκαταρκτική επαφή εφόσον τη ζητήσει ο αιτών.
   5.   Ο φορέας έγκρισης εκτελεί τα καθήκοντά του με ανοικτό τρόπο, χωρίς διακρίσεις και με διαφάνεια και ασκεί επαγγελματική κρίση, είναι αμερόληπτος και αναλογικός και παρέχει τεκμηριωμένη αιτιολόγηση για κάθε απόφαση.
   6.   Ο φορέας έγκρισης ορίζει εσωτερικές ρυθμίσεις ή διαδικασίες για τον χειρισμό της έκδοσης έγκρισης τύπου οχήματος και/ή έγκρισης οχήματος για διάθεση στην αγορά. Στις εν λόγω ρυθμίσεις ή διαδικασίες λαμβάνονται υπόψη οι συμφωνίες που αναφέρονται στο άρθρο 21 παράγραφος 14 της οδηγίας (ΕΕ) 2016/797 και, κατά περίπτωση, οι σχετικές πολυμερείς συμφωνίες που αναφέρονται στο άρθρο 21 παράγραφος 15 της οδηγίας (ΕΕ) 2016/797.
   7.   Εφόσον ο αιτών υποδείξει βάσει του άρθρου 5 παράγραφος 2 ότι έχει επηρεαστεί η εγκυρότητα τύπου, ο φορέας έγκρισης επικαιροποιεί το Ευρωπαϊκό Μητρώο Εγκεκριμένων Τύπων Οχημάτων (EMETO) αναλόγως.
   8.   Εφόσον ο αιτών υποδείξει στην αίτησή του ότι η προβλεπόμενη περιοχή χρήσης του/των οχήματος/-ων ή του τύπου οχήματος περιλαμβάνει σταθμούς σε γειτονικά κράτη μέλη με παρεμφερή χαρακτηριστικά δικτύου, όταν οι εν λόγω σταθμοί βρίσκονται κοντά σε σύνορα, ο φορέας έγκρισης:

               α)

               λαμβάνει επιβεβαίωση από τις ΕΑΑ των γειτονικών κρατών μελών ότι τηρούνται οι σχετικοί κοινοποιηθέντες εθνικοί κανόνες και οι υποχρεώσεις που αφορούν τις σχετικές διασυνοριακές συμφωνίες, πριν από την έκδοση έγκρισης τύπου οχήματος και/ή έγκρισης οχήματος· και

               β)

               αναφέρει στην εκδοθείσα έγκριση ότι η έγκριση τύπου οχήματος και/ή η έγκριση οχήματος ισχύει και για τους σταθμούς αυτούς χωρίς επέκταση της περιοχής χρήσης.

         Άρθρο 5
   Ευθύνες του κατόχου έγκρισης τύπου οχήματος
   1.   Ο κάτοχος έγκρισης τύπου οχήματος είναι υπεύθυνος για τη διαχείριση της διαμόρφωσης του τύπου οχήματος και τον συνοδευτικό φάκελο της απόφασης που εκδόθηκε σύμφωνα με το άρθρο 46.
   2.   Με την επιφύλαξη των άρθρων 53 και 54, ο κάτοχος έγκρισης τύπου οχήματος, στο πλαίσιο της διαχείρισης της διαμόρφωσης του τύπου οχήματος, ενημερώνει τον φορέα έγκρισης που εξέδωσε την έγκριση τύπου οχήματος για τυχόν αλλαγές στο δίκαιο της Ένωσης οι οποίες επηρεάζουν την ισχύ της έγκρισης τύπου.
   Άρθρο 6
   Αρμοδιότητες του διαχειριστή υποδομής
   1.   Στην περιοχή χρήσης, οι αρμοδιότητες του διαχειριστή υποδομής στο πλαίσιο έγκρισης τύπου οχήματος και/ή έγκρισης οχήματος για διάθεση στην αγορά, με βάση τις πληροφορίες που παρέσχε ο αιτών κατά το άρθρο 18, περιορίζονται στον προσδιορισμό και την πρόβλεψη των ακόλουθων:

               α)

               των επιχειρησιακών όρων που πρέπει να εφαρμοσθούν όσον αφορά τη χρήση του οχήματος για δοκιμές στο δίκτυο·

               β)

               των αναγκαίων μέτρων που πρέπει να ληφθούν από πλευράς υποδομής για να διασφαλισθεί ασφαλής και αξιόπιστη λειτουργία κατά τις δοκιμές στο δίκτυο·

               γ)

               των αναγκαίων μέτρων σε εγκαταστάσεις υποδομής για την εκτέλεση των δοκιμών στο δίκτυο.

         2.   Οι σχετικοί διαχειριστές υποδομής στην περιοχή χρήσης:

               α)

               υποστηρίζουν τον αιτούντα όσον αφορά τους όρους χρήσης του οχήματος για δοκιμές στο δίκτυο·

               β)

               παρέχουν χωρίς διακρίσεις πληροφορίες σχετικές με την υποδομή για τη χρήση του οχήματος για δοκιμές στο δίκτυο·

               γ)

               προσδιορίζουν και προβλέπουν όρους και μέτρα για τη χρήση οχήματος για δοκιμές στο δίκτυο εντός ορισμένου χρονοδιαγράμματος που ορίζεται στο άρθρο 21 παράγραφοι 3 και 5 της οδηγίας (ΕΕ) 2016/797 με βάση τις πληροφορίες που παρέσχε ο αιτών·

               δ)

               κατόπιν συμφωνίας με τον αιτούντα, συμμετέχουν στην προκαταρκτική επαφή.

         Άρθρο 7
   Αρμοδιότητες των ΕΑΑ για την περιοχή χρήσης
   1.   Για την έκδοση έγκρισης τύπου οχήματος και/ή έγκρισης οχήματος για διάθεση στην αγορά, οι ΕΑΑ για την περιοχή χρήσης είναι αρμόδιες για

               α)

               την από πλευράς τους αξιολόγηση κατά το άρθρο 40·

               β)

               την έκδοση φακέλου αξιολόγησης προς τον φορέα έγκρισης κατά το άρθρο 40 παράγραφος 6.

         2.   Κατά την ανάληψη των αρμοδιοτήτων τους, οι ΕΑΑ για την περιοχή χρήσης εκτελούν τα καθήκοντά τους με ανοικτό τρόπο, χωρίς διακρίσεις και με διαφάνεια και ασκούν επαγγελματική κρίση, είναι αμερόληπτες και αναλογικές και παρέχουν τεκμηριωμένη αιτιολόγηση για τα συμπεράσματά τους.
   3.   Οι σχετικές ΕΑΑ για την περιοχή χρήσης προβαίνουν σε προκαταρκτική επαφή εφόσον τη ζητήσει ο αιτών.
   4.   Οι ΕΑΑ για την περιοχή χρήσης ανταλλάσσουν με τον Οργανισμό και όλες τις άλλες ΕΑΑ όλες τις πληροφορίες που προκύπτουν από την πείρα σε τεχνικά και επιχειρησιακά θέματα οι οποίες ενδέχεται να είναι σημαντικές για την έκδοση έγκρισης τύπου οχήματος και/ή έγκρισης οχήματος για διάθεση στην αγορά, όπως:

               α)

               πληροφορίες που λαμβάνονται σύμφωνα με το άρθρο 4 παράγραφος 5 στοιχείο β) της οδηγίας (ΕΕ) 2016/798·

               β)

               περιπτώσεις μη τήρησης βασικών απαιτήσεων που ενδέχεται να οδηγήσουν σε τροποποίηση ή ανάκληση έγκρισης σύμφωνα με το άρθρο 26 της οδηγίας (ΕΕ) 2016/797·

               γ)

               ελλείψεις σε ΤΠΔ σύμφωνα με το άρθρο 6 της οδηγίας (ΕΕ) 2016/797.

         5.   Οι ΕΑΑ για την περιοχή χρήσης ορίζουν εσωτερικές ρυθμίσεις ή διαδικασίες για τη διαχείριση της έκδοσης έγκρισης τύπου οχήματος και/ή έγκρισης οχήματος για διάθεση στην αγορά. Στις εν λόγω ρυθμίσεις ή διαδικασίες λαμβάνονται υπόψη οι συμφωνίες που αναφέρονται στο άρθρο 21 παράγραφος 14 της οδηγίας (ΕΕ) 2016/797 και, κατά περίπτωση, οι σχετικές πολυμερείς συμφωνίες που αναφέρονται στο άρθρο 21 παράγραφος 15 της οδηγίας (ΕΕ) 2016/797.
   6.   Οι ΕΑΑ για την περιοχή χρήσης καταρτίζουν, δημοσιεύουν και επικαιροποιούν κατευθυντήριες γραμμές όπου περιγράφουν τη γλωσσική πολιτική τους, τις διατάξεις περί επικοινωνίας και τη διαδικασία προσωρινής έγκρισης όταν απαιτείται σύμφωνα με το εθνικό νομικό πλαίσιο και τις καθιστούν δωρεάν διαθέσιμες στο κοινό.
   Άρθρο 8
   Αρμοδιότητες του Οργανισμού
   1.   Ο Οργανισμός καταρτίζει, δημοσιεύει και επικαιροποιεί κατευθυντήριες γραμμές στις οποίες περιγράφει και επεξηγεί τις απαιτήσεις που ορίζονται στον παρόντα κανονισμό, και τις καθιστά δωρεάν διαθέσιμες στο κοινό, σε όλες τις επίσημες γλώσσες της Ένωσης. Οι κατευθυντήριες γραμμές περιλαμβάνουν υποδείγματα τα οποία μπορούν να χρησιμοποιούν ο φορέας έγκρισης και οι ΕΑΑ για την περιοχή χρήσης με σκοπό την ανταλλαγή και την καταχώριση πληροφοριών, και υπόδειγμα αίτησης το οποίο μπορεί να χρησιμοποιήσει ο αιτών.
   2.   Ο Οργανισμός καθορίζει πρωτόκολλο και διαδικασίες καταχώρισης και ανταλλαγής των πληροφοριών που αναφέρονται στο άρθρο 7 παράγραφος 4. Άλλα θιγόμενα ή ενδιαφερόμενα μέρη μπορούν να έχουν πρόσβαση σε σχετικές πληροφορίες, υπό τον όρο ότι διασφαλίζεται το απόρρητο των πληροφοριών.
   Άρθρο 9
   Χρήση εγκεκριμένου οχήματος
   Μετά τη διενέργεια των ελέγχων που αναφέρονται στο άρθρο 23 της οδηγίας (ΕΕ) 2016/797, σιδηροδρομική επιχείρηση ή διαχειριστής υποδομής μπορεί να χρησιμοποιεί όχημα στην περιοχή χρήσης, σύμφωνα με τους όρους χρήσης του οχήματος και άλλους περιορισμούς που καθορίζονται στην έγκριση τύπου οχήματος και στην έγκριση διάθεσης στην αγορά.
   Άρθρο 10
   Γλώσσα
   1.   Όταν πρόκειται να εκδοθεί έγκριση τύπου οχήματος και/ή έγκριση οχήματος για διάθεση στην αγορά σύμφωνα με τις διατάξεις του άρθρου 21 παράγραφοι 5 έως 7της οδηγίας (ΕΕ) 2016/797, ο αιτών:

               α)

               υποβάλλει αίτηση και συνοδευτικό φάκελο της αίτησης σε μία από τις επίσημες γλώσσες της Ένωσης·

               β)

               μεταφράζει μέρη του συνοδευτικού φακέλου της αίτησης, εφόσον του ζητηθεί, σύμφωνα με το σημείο 2.6 του παραρτήματος IV της οδηγίας (ΕΕ) 2016/797. Στην περίπτωση αυτή, η γλώσσα που πρέπει να χρησιμοποιηθεί καθορίζεται από την ΕΑΑ και αναφέρεται στις κατά το άρθρο 7 παράγραφος 6 κατευθυντήριες γραμμές.

         2.   Κάθε απόφαση σχετικά με την έκδοση έγκρισης τύπου οχήματος και/ή έγκρισης οχήματος για διάθεση στην αγορά που λαμβάνει ο Οργανισμός, καθώς και η τεκμηριωμένη αιτιολόγηση της απόφασης και, αναλόγως, η εκδοθείσα έγκριση τύπου οχήματος και/ή έγκριση οχήματος για διάθεση στην αγορά παρέχονται στη γλώσσα που αναφέρεται στην παράγραφο 1 στοιχείο α).
   Άρθρο 11
   Διαδικασία έγκρισης οχημάτων τραμ-τρένων στον Ενιαίο Ευρωπαϊκό Σιδηροδρομικό Χώρο
   1.   Για την έγκριση τύπου οχήματος τραμ-τρένου και/ή την έγκριση οχήματος τραμ-τρένου για διάθεση στην αγορά που προορίζεται να λειτουργεί στο σιδηροδρομικό σύστημα της Ένωσης, με την επιφύλαξη του άρθρου 1 της οδηγίας (ΕΕ) 2016/797, και όταν δεν υπάρχει τεχνική προδιαγραφή διαλειτουργικότητας (ΤΠΔ) για το σχετικό όχημα τραμ-τρένου ή τύπο οχήματος τραμ-τρένου όπως περιγράφεται στο άρθρο 1 παράγραφος 5 στοιχείο β) της οδηγίας (ΕΕ) 2016/797, το κράτος μέλος δύναται να εφαρμόζει διαδικασία προβλεπόμενη στο εθνικό του νομικό πλαίσιο για την έγκριση τύπου οχήματος τραμ-τρένου και/ή την έγκριση οχήματος τραμ-τρένου για διάθεση στην αγορά. Στην περίπτωση αυτή, ο αιτών παραπέμπει στο εθνικό πλαίσιο του αντίστοιχου κράτους μέλους όσον αφορά τη διαδικασία που θα ακολουθήσει για την έγκριση τύπου οχήματος τραμ-τρένου και/ή την έγκριση οχήματος τραμ-τρένου για διάθεση στην αγορά.
   2.   Σε περίπτωση έγκρισης τύπου οχήματος τραμ-τρένου και/ή έγκρισης οχήματος τραμ-τρένου για διάθεση στην αγορά που προορίζεται να λειτουργεί διασυνοριακά στο σιδηροδρομικό σύστημα της Ένωσης, και όταν δεν υπάρχει σχετική ΤΠΔ για τον σχετικό τύπο οχήματος τραμ-τρένου, ο αιτών υποβάλλει αίτηση στους φορείς έγκρισης που έχουν ορίσει τα εμπλεκόμενα κράτη μέλη, τα οποία συνεργάζονται με σκοπό την έκδοση έγκρισης τύπου οχήματος τραμ-τρένου και/ή έγκρισης οχήματος τραμ-τρένου για διάθεση στην αγορά.
   3.   Σε άλλες περιπτώσεις, όχημα τραμ-τρένου και τύπος οχήματος τραμ-τρένου που εμπίπτει στο πεδίο εφαρμογής της οδηγίας (ΕΕ) 2016/797 εγκρίνεται σύμφωνα με τη διαδικασία που ορίζεται στον παρόντα κανονισμό.
   Άρθρο 12
   Διασυνοριακές συμφωνίες
   1.   Οι ΕΑΑ δημοσιοποιούν στον ιστότοπό τους τη διαδικασία που πρέπει να ακολουθείται στις διασυνοριακές συμφωνίες έγκρισης για να καλύπτονται σταθμοί των γειτονικών κρατών μελών, σύμφωνα με το άρθρο 21 παράγραφος 8 της οδηγίας (ΕΕ) 2016/797, και ιδίως:

               α)

               τυχόν υφιστάμενες διασυνοριακές συμφωνίες μεταξύ ΕΕΑ που ενδέχεται να πρέπει να χρησιμοποιηθούν·

               β)

               τη διαδικασία που πρέπει να ακολουθηθεί εφόσον δεν υφίστανται διασυνοριακές ρυθμίσεις του είδους αυτού.

         2.   Για διασυνοριακή συμφωνία έγκρισης σχετικά με τη διαδικασία έκδοσης έγκρισης που θα καλύπτει σταθμούς των γειτονικών κρατών μελών, κατά το άρθρο 21 παράγραφος 8 της οδηγίας (ΕΕ) 2016/797, οι ΕΑΑ καθορίζουν τη διαδικασία που πρέπει να εφαρμόζεται και παρέχουν τουλάχιστον τα ακόλουθα στοιχεία:

               α)

               τα στάδια της διαδικασίας·

               β)

               τα χρονοδιαγράμματα·

               γ)

               το τεχνικό και γεωγραφικό πεδίο εφαρμογής·

               δ)

               τους ρόλους και τα καθήκοντα των εμπλεκόμενων μερών· και

               ε)

               τις πρακτικές ρυθμίσεις διαβούλευσης με τα ενδιαφερόμενα μέρη.

         ΚΕΦΑΛΑΙΟ 2

      ΣΥΝΤΑΞΗ ΤΗΣ ΑΙΤΗΣΗΣ

   Άρθρο 13
   Εισαγωγή απαιτήσεων
   1.   Σύμφωνα με τον γενικό στόχο διαχείρισης και μετριασμού διαπιστωθέντων κινδύνων σε αποδεκτό επίπεδο, ο αιτών, πριν υποβάλει αίτηση, ακολουθεί διαδικασία εισαγωγής απαιτήσεων η οποία διασφαλίζει ότι όλες οι αναγκαίες απαιτήσεις που καλύπτουν τον σχεδιασμό του οχήματος για τον κύκλο ζωής του έχουν:

               α)

               αναγνωρισθεί κατάλληλα·

               β)

               έχουν ανατεθεί για λειτουργίες ή υποσυστήματα ή αποτελούν αντικείμενο όρων χρήσης ή άλλων περιορισμών· και

               γ)

               εφαρμόζονται και έχουν επικυρωθεί.

         2.   Η εισαγωγή απαιτήσεων που πραγματοποιεί ο αιτών αφορά ιδίως τις ακόλουθες απαιτήσεις:

               α)

               βασικές απαιτήσεις για υποσυστήματα που αναφέρονται στο άρθρο 3 και καθορίζονται στο παράρτημα III της οδηγίας (ΕΕ) 2016/797·

               β)

               την τεχνική συμβατότητα των υποσυστημάτων του οχήματος·

               γ)

               την ασφαλή ενσωμάτωση των υποσυστημάτων στο όχημα· και

               δ)

               την τεχνική συμβατότητα του οχήματος με το δίκτυο στην περιοχή χρήσης.

         3.   Η διαδικασία διαχείρισης της επικινδυνότητας που καθορίζεται στο παράρτημα I του εκτελεστικού κανονισμού (ΕΕ) αριθ. 402/2013 της Επιτροπής (5) χρησιμοποιείται από τον αιτούντα ως μεθοδολογία εισαγωγής των απαιτήσεων όσον αφορά τις βασικές απαιτήσεις «ασφάλειας» του οχήματος και των υποσυστημάτων, καθώς και για την ασφαλή ενσωμάτωση μεταξύ των υποσυστημάτων όσον αφορά πτυχές που δεν καλύπτονται από τις ΤΠΔ και τους εθνικούς κανόνες.
   Άρθρο 14
   Προσδιορισμός της σχετικής έγκρισης
   1.   Ο αιτών προσδιορίζει και επιλέγει τη σχετική έγκριση από τις ακόλουθες περιπτώσεις:

               α)

               πρώτη έγκριση: έγκριση τύπου οχήματος και/ή έγκριση οχήματος για διάθεση στην αγορά που εκδίδει ο φορέας έγκρισης για νέο τύπο οχήματος, συμπεριλαμβανομένων τυχόν παραλλαγών ή/και εκδόσεων και, αναλόγως, πρώτου οχήματος συγκεκριμένου τύπου, σύμφωνα με το άρθρο 21 παράγραφος 1 της οδηγίας (ΕΕ) 2016/797·

               β)

               ανανέωση της έγκρισης τύπου οχήματος: ανανέωση της έγκρισης τύπου οχήματος σύμφωνα με το άρθρο 24 παράγραφος 3 της οδηγίας (ΕΕ) 2016/797, για την οποία δεν απαιτείται αλλαγή του σχεδιασμού του τύπου οχήματος·

               γ)

               επεκταθείσα περιοχή χρήσης: έγκριση τύπου οχήματος και/ή έγκριση οχήματος για διάθεση στην αγορά που εκδίδει ο σχετικός φορέας έγκρισης για ήδη εγκεκριμένο τύπο οχήματος και/ή όχημα με σκοπό την επέκταση της περιοχής χρήσης χωρίς αλλαγή του σχεδιασμού, σύμφωνα με το άρθρο 21 παράγραφος 13 της οδηγίας (ΕΕ) 2016/797·

               δ)

               νέα έγκριση· έγκριση τύπου οχήματος και/ή έγκριση οχήματος για διάθεση στην αγορά που εκδίδει ο φορέας έγκρισης μετά από αλλαγή ήδη εγκεκριμένου οχήματος και/ή τύπου οχήματος, σύμφωνα με το άρθρο 21 παράγραφος 12 ή το άρθρο 24 παράγραφος 3 της οδηγίας (ΕΕ) 2016/797·

               ε)

               έγκριση συμμόρφωσης με τύπο: έγκριση οχήματος για διάθεση στην αγορά για όχημα ή σειρά οχημάτων που πληροί ήδη εγκεκριμένο και ισχύοντα τύπο οχήματος βάσει δήλωσης συμμόρφωσης προς τον εν λόγω τύπο, σύμφωνα με το άρθρο 25 παράγραφος 1 της οδηγίας (ΕΕ) 2016/797. Κατά περίπτωση, προσδιορίζεται με σαφήνεια η έκδοση και/ή η παραλλαγή τύπου οχήματος την οποία πληροί το όχημα ή η σειρά οχημάτων.

         2.   Στις περιπτώσεις εγκρίσεων τύπου οχήματος σύμφωνα με τα στοιχεία γ) και δ), ο αιτών, εφόσον είναι κάτοχος της έγκρισης υφιστάμενου τύπου οχήματος, αποφασίζει αν η έγκριση θα έχει ως συνέπεια τη δημιουργία:

               α)

               νέου τύπου οχήματος· ή

               β)

               νέας παραλλαγής τύπου οχήματος υφιστάμενου τύπου στον οποίο βασίζεται.

         Εάν ο αιτών δεν είναι ο κάτοχος έγκρισης υφιστάμενου τύπου, η έγκριση έχει ως συνέπεια τη δημιουργία νέου τύπου σύμφωνα με το άρθρο 15 παράγραφος 4.
   3.   Ο αιτών μπορεί να συνδυάσει:

               α)

               αίτημα για νέα έγκριση με αίτημα έγκρισης επεκταθείσας περιοχής χρήσης· ή

               β)

               αίτημα για πρώτη έγκριση με αίτημα έγκρισης συμμόρφωσης προς τύπο.

         Τα χρονοδιαγράμματα που προβλέπονται στο άρθρο 34 παράγραφοι 1 και 2 εφαρμόζονται για συνδυασμένη αίτηση. Ανάλογα με την περίπτωση, το αποτέλεσμα ενδέχεται να είναι η έκδοση διαφόρων αποφάσεων έγκρισης από τον φορέα έγκρισης.
   Άρθρο 15
   Αλλαγές σε ήδη εγκεκριμένο τύπο οχήματος
   1.   Τυχόν αλλαγές εγκεκριμένου τύπου οχήματος αναλύονται και κατηγοριοποιούνται ως μόνον μία από τις ακόλουθες αλλαγές και υπόκεινται στην έγκριση που προβλέπεται κατωτέρω:

               α)

               αλλαγή που δεν εισάγει παρέκκλιση από τους συνοδευτικούς τεχνικούς φακέλους των δηλώσεων ΕΚ επαλήθευσης των υποσυστημάτων. Στην περίπτωση αυτή δεν χρειάζεται επαλήθευση από οργανισμό αξιολόγησης της συμμόρφωσης και οι αρχικές δηλώσεις ΕΚ επαλήθευσης των υποσυστημάτων και η έγκριση του τύπου οχήματος εξακολουθούν να ισχύουν και δεν τροποποιούνται·

               β)

               αλλαγή που εισάγει παρέκκλιση από τους συνοδευτικούς τεχνικούς φακέλους των δηλώσεων ΕΚ επαλήθευσης των υποσυστημάτων για την οποία απαιτούνται ενδεχομένως νέοι έλεγχοι και, κατά συνέπεια, επαλήθευση σύμφωνα με τις εφαρμοστέες ενότητες αξιολόγησης της συμμόρφωσης, αλλά δεν έχει επιπτώσεις στα βασικά χαρακτηριστικά σχεδιασμού του τύπου οχήματος και δεν συνεπάγεται νέα έγκριση σύμφωνα με τα κριτήρια του άρθρου 21 παράγραφος 12 της οδηγίας (ΕΕ) 2016/797·

               γ)

               αλλαγή των βασικών χαρακτηριστικών σχεδιασμού του τύπου οχήματος για την οποία δεν απαιτείται νέα έγκριση σύμφωνα με τα κριτήρια του άρθρου 21 παράγραφος 12 της οδηγίας (ΕΕ) 2016/797·

               δ)

               αλλαγή για την οποία απαιτείται νέα έγκριση σύμφωνα με τα κριτήρια του άρθρου 21 παράγραφος 12 της οδηγίας (ΕΕ) 2016/797.

         2.   Όταν αλλαγή εμπίπτει στην παράγραφο 1 στοιχείο β) ή γ), οι συνοδευτικοί τεχνικοί φάκελοι των δηλώσεων ΕΚ επαλήθευσης των υποσυστημάτων επικαιροποιούνται και ο κάτοχος της έγκρισης του τύπου οχήματος διαθέτει τις σχετικές πληροφορίες εφόσον τις ζητήσουν ο φορέας έγκρισης και/ή οι ΕΑΑ για την περιοχή χρήσης.
   3.   Όταν αλλαγή εμπίπτει στο πεδίο εφαρμογής της παραγράφου 1 στοιχείο γ), ο κάτοχος της έγκρισης τύπου οχήματος δημιουργεί νέα έκδοση του τύπου οχήματος ή νέα έκδοση παραλλαγής του τύπου οχήματος και παρέχει τις σχετικές πληροφορίες στον φορέα έγκρισης. Ο φορέας έγκρισης καταχωρίζει στο μητρώο EMETO τη νέα έκδοση του τύπου οχήματος ή τη νέα έκδοση παραλλαγής του τύπου οχήματος σύμφωνα με το άρθρο 50.
   4.   Εάν ο φορέας που διαχειρίζεται την αλλαγή δεν είναι κάτοχος της έγκρισης του τύπου οχήματος και οι αλλαγές που επέρχονται στον υφιστάμενο τύπο οχήματος κατηγοριοποιούνται στην παράγραφο 1 στοιχείο β), γ) ή δ), ισχύουν τα εξής:

               α)

               δημιουργείται νέος τύπος οχήματος·

               β)

               ο φορέας που διαχειρίζεται την αλλαγή καθίσταται ο αιτών· και

               γ)

               η αίτηση έγκρισης του νέου τύπου οχήματος μπορεί να βασισθεί στον υφιστάμενο τύπο οχήματος και ο αιτών μπορεί να επιλέξει την περίπτωση έγκρισης του άρθρου 14 παράγραφος 1 στοιχείο δ).

         Άρθρο 16
   Αλλαγές σε ήδη εγκεκριμένο όχημα
   1.   Αλλαγές σε ήδη εγκεκριμένο όχημα οι οποίες αφορούν αντικατάσταση κατά τη συντήρησή του και περιορίζονται στην αντικατάσταση στοιχείων από άλλα τα οποία εκτελούν ακριβώς τις ίδιες λειτουργίες και έχουν τις ίδιες επιδόσεις στο πλαίσιο προληπτικής ή διορθωτικής συντήρησης του οχήματος, δεν συνεπάγονται έγκριση για διάθεση στην αγορά.
   2.   Κάθε άλλη αλλαγή σε όχημα αναλύεται και κατηγοριοποιείται κατά το άρθρο 15 παράγραφος 1.
   3.   Ο φορέας διαχείρισης της αλλαγής ζητεί νέα έγκριση για διάθεση στην αγορά κατά το άρθρο 14 παράγραφος 1 στοιχείο δ), όταν αλλαγή εμπίπτει στο άρθρο 15 παράγραφος 1 στοιχείο δ).
   4.   Εάν ο φορέας που διαχειρίζεται αλλαγές κατηγοριοποιημένες κατά το άρθρο 15 παράγραφος 1 στοιχεία β) και γ) σε ήδη εγκεκριμένο όχημα δεν είναι ο κάτοχος της έγκρισης του τύπου οχήματος:

               α)

               αξιολογεί τις παρεκκλίσεις από τους συνοδευτικούς τεχνικούς φακέλους των δηλώσεων ΕΚ επαλήθευσης των υποσυστημάτων·

               β)

               αποδεικνύει ότι δεν πληρούται κανένα από τα κριτήρια του άρθρου 21 παράγραφος 12 της οδηγίας (ΕΕ) 2016/797·

               γ)

               επικαιροποιεί τους συνοδευτικούς τεχνικούς φακέλους των δηλώσεων ΕΚ επαλήθευσης των υποσυστημάτων·

               δ)

               κοινοποιεί τις αλλαγές στον φορέα έγκρισης.

         Αυτό ενδέχεται να ισχύει για ένα όχημα ή σύνολο πανομοιότυπων οχημάτων.
   Ο φορέας έγκρισης μπορεί να εκδώσει, εντός 4 μηνών, αιτιολογημένη απόφαση με την οποία να ζητεί την υποβολή αίτησης έγκρισης σε περίπτωση εσφαλμένης κατηγοριοποίησης ή ανεπαρκώς τεκμηριωμένων πληροφοριών.
   5.   Κάθε αλλαγή σε όχημα υπόκειται σε διαχείριση της διαμόρφωσης υπό την ευθύνη του κατόχου ή του φορέα στον οποίο έχει ανατεθεί.
   Άρθρο 17
   Προσδιορισμός των κανόνων συμπεριλαμβανομένης της μη εφαρμογής ΤΠΔ
   1.   Με βάση την επιλογή της περίπτωσης έγκρισης κατά το άρθρο 14 και την εισαγωγή απαιτήσεων κατά το άρθρο 13, ο αιτών προσδιορίζει όλους τους εφαρμοστέους κανόνες, και ιδίως τις ΤΠΔ και τους εθνικούς κανόνες.
   Ο αιτών συμβουλεύεται επίσης και λαμβάνει υπόψη τον κατάλογο των ελλείψεων των ΤΠΔ που δημοσιεύεται στον δικτυακό τόπο του Οργανισμού.
   Στην περίπτωση αυτή, ο αιτών προσδιορίζει το αποδεκτό μέσο συμμόρφωσης που έχει εκδώσει ο Οργανισμός το οποίο πρόκειται να χρησιμοποιηθεί σε συνδυασμό με τις ΤΠΔ για τη διαδικασία της έγκρισης τύπου οχήματος και/ή της έγκρισης οχήματος για διάθεση στην αγορά κατά την απόδειξη της συμμόρφωσης με τις ΤΠΔ.
   2.   Ο αιτών προσδιορίζει κάθε περίπτωση που συνεπάγεται μη εφαρμογή των ΤΠΔ και υποβάλλει την αίτησή του στα ενδιαφερόμενα κράτη μέλη σύμφωνα με τις διατάξεις του άρθρου 7 της οδηγίας (ΕΕ) 2016/797. Όταν η μη εφαρμογή των ΤΠΔ αφορά οχήματα με περιοχή χρήσης που καλύπτει περισσότερα του ενός κράτη μέλη, ο φορέας έγκρισης και οι αρμόδιες ΕΑΑ για την περιοχή χρήσης του οχήματος οφείλουν να συντονισθούν με τον αιτούντα για τα εναλλακτικά μέτρα που πρέπει να ληφθούν ώστε να προαχθεί η τελική διαλειτουργικότητα του έργου.
   3.   Όταν νέα έκδοση μιας ΤΠΔ προβλέπει μεταβατικά μέτρα, ο αιτών μπορεί ήδη να επιλέξει απαιτήσεις από αυτή τη νέα έκδοση της ΤΠΔ κατά τη μεταβατική περίοδο, εφόσον η εν λόγω νέα έκδοση παρέχει ρητά τη δυνατότητα αυτή.
   4.   Εφόσον επιλεγούν, σύμφωνα με την παράγραφο 3, απαιτήσεις νεώτερης έκδοσης μιας ΤΠΔ, εφαρμόζονται τα ακόλουθα:

               α)

               ο αιτών μπορεί να επιλέξει τις απαιτήσεις που θα εφαρμόσει από διαφορετικές εκδόσεις μιας ΤΠΔ και:

                           i)

                           αιτιολογεί και τεκμηριώνει τη συνοχή των συνολικών απαιτήσεων που επέλεξε από διαφορετικές εκδόσεις μιας ΤΠΔ που πρόκειται να εφαρμοσθούν·

                           ii)

                           διευκρινίζει τη μερική επιλογή των απαιτήσεων από τις διαφορετικές εκδόσεις μιας ΤΠΔ στην αίτηση έγκρισης, όπως απαιτείται σύμφωνα με το παράρτημα I·

                           iii)

                           εφόσον υπάρχει βάση προκαταρκτικής επαφής και, κατά περίπτωση, ο αιτών ζητεί από τον φορέα έγκρισης τροποποίηση ή επικαιροποίηση της εν λόγω βάσης προκαταρκτικής επαφής για τη σχετική ΤΠΔ σύμφωνα με τις διατάξεις του άρθρου 24 παράγραφος 4·

               β)

               ο φορέας έγκρισης κατά την αξιολόγηση της αίτησης ελέγχει την πληρότητα των απαιτήσεων της ΤΠΔ που προτείνει ο αιτών·

               γ)

               ο αιτών δεν απαιτείται να υποβάλει αίτημα μη εφαρμογής της ΤΠΔ σύμφωνα με το άρθρο 7 της οδηγίας (ΕΕ) 2016/797 για τις εν λόγω απαιτήσεις.

         5.   Όταν αυτό προβλέπεται από τη νομοθεσία κράτους μέλους, ο αιτών μπορεί να επιλέξει απαιτήσεις από διαφορετικούς εθνικούς κανόνες κατά τον ίδιο τρόπο όπως ορίζεται στην παράγραφο 3 για τις ΤΠΔ.
   6.   Ο αιτών και ο κοινοποιημένος οργανισμός ή οι κοινοποιημένοι οργανισμοί μπορούν να χρησιμοποιήσουν τα αποδεκτά μέσα συμμόρφωσης που αναφέρονται στο άρθρο 6 παράγραφος 3 της οδηγίας (ΕΕ) 2016/797 για την επαλήθευση ΕΚ της συμμόρφωσης ενόσω εκκρεμεί η έκδοση των σχετικών ΤΠΔ.
   7.   Ο αιτών και ο ορισθείς οργανισμός ή οι ορισθέντες οργανισμοί μπορούν να χρησιμοποιήσουν τα αποδεκτά εθνικά μέσα συμμόρφωσης που αναφέρονται στο άρθρο 13 παράγραφος 2 της οδηγίας (ΕΕ) 2016/797 για την απόδειξη της συμμόρφωσης με τους εθνικούς κανόνες.
   Άρθρο 18
   Προσδιορισμός και καθορισμός των αναγκαίων μέτρων για τη χρήση οχήματος για δοκιμές στο δίκτυο
   Ο αιτών προσδιορίζει και καθορίζει, βάσει των εθνικών κανόνων δοκιμής, τα αναγκαία μέτρα για τη χρήση οχήματος για δοκιμές στο δίκτυο.
   Άρθρο 19
   Προσωρινή έγκριση χρήσης οχήματος για δοκιμές στο δίκτυο
   1.   Προσωρινή έγκριση χρήσης οχήματος για δοκιμές στο δίκτυο μπορεί να εκδώσει μόνον η ΕΑΑ όταν απαιτείται και προβλέπεται στο εθνικό νομικό πλαίσιο του κράτους μέλους.
   2.   Οι ΕΑΑ αξιολογούν τις αιτήσεις προσωρινής έγκρισης χρήσης οχήματος για δοκιμές στο δίκτυο σύμφωνα με το σχετικό εθνικό νομικό πλαίσιο.
   Άρθρο 20
   Προσδιορισμός των προβλεπόμενων όρων χρήσης οχήματος και άλλων περιορισμών
   Ο αιτών προσδιορίζει τους προβλεπόμενους όρους χρήσης οχήματος και άλλους περιορισμούς που συνδέονται με τον τύπο οχήματος.
   Άρθρο 21
   Προσδιορισμός των αξιολογήσεων συμμόρφωσης
   Ο αιτών προσδιορίζει τις αναγκαίες αξιολογήσεις συμμόρφωσης σύμφωνα με τις διατάξεις του παραρτήματος IV της οδηγίας (ΕΕ) 2016/797.
   ΚΕΦΑΛΑΙΟ 3

      ΠΡΟΚΑΤΑΡΚΤΙΚΗ ΕΠΑΦΗ

   Άρθρο 22
   Προκαταρκτική επαφή
   1.   Κατόπιν αιτήματος του αιτούντος, ο φορέας έγκρισης και οι αρμόδιες ΕΑΑ για την περιοχή χρήσης χειρίζονται τις αιτήσεις προκαταρκτικής επαφής για να καθορίσουν τη βάση προκαταρκτικής επαφής πριν την υποβολή αίτησης έγκρισης τύπου οχήματος και/ή έγκρισης οχήματος για διάθεση στην αγορά. Η αίτηση προκαταρκτικής επαφής υποβάλλεται επίσημα από τον αιτούντα μέσω της υπηρεσίας μιας στάσης και συνοδεύεται από φάκελο που περιέχει τουλάχιστον τις πληροφορίες που ορίζει το άρθρο 23.
   2.   Το χρονικό διάστημα από την έκδοση της κατά το άρθρο 24 παράγραφος 2 γνώμης έως την υποβολή από αιτούντα αίτησης έγκρισης τύπου οχήματος και/ή έγκρισης οχήματος για διάθεση στην αγορά δεν υπερβαίνει τους 84 μήνες.
   3.   Η επιλογή του φορέα έγκρισης από τον αιτούντα για προκαταρκτική επαφή είναι δεσμευτική μέχρι, είτε:

               α)

               να υποβάλει ο αιτών τη σχετική αίτηση έγκρισης τύπου οχήματος και/ή έγκρισης οχήματος για διάθεση στην αγορά·

               β)

               να λήξει το χρονικό διάστημα από την έκδοση της κατά το άρθρο 24 παράγραφος 2 γνώμης έως την υποβολή από τον αιτούντα αίτησης έγκρισης τύπου οχήματος και/ή έγκρισης οχήματος για διάθεση στην αγορά που ορίζεται στην παράγραφο 2· ή

               γ)

               να ζητήσει ο αιτών την περάτωση της προκαταρκτικής επαφής.

         4.   Όταν κατά τη διάρκεια της προκαταρκτικής επαφής, ο αιτών επιθυμήσει να αλλάξει φορέα έγκρισης, ζητεί την περάτωση της υφιστάμενης προκαταρκτικής επαφής. Ο αιτών μπορεί τότε να στείλει νέα αίτηση προκαταρκτικής επαφής σε νέο φορέα έγκρισης.
   5.   Ο αιτών μπορεί να υποβάλει αίτηση έγκρισης μέσω της υπηρεσίας μιας στάσης ανά πάσα στιγμή κατά τη διάρκεια της διαδικασίας προκαταρκτικής επαφής. Στην περίπτωση αυτή περατώνεται η προκαταρκτική επαφή.
   6.   Σε περίπτωση προκαταρκτικής επαφής, χρησιμοποιούνται τα σημεία του άρθρου 41 που αφορούν τον προσδιορισμό και την κατηγοριοποίηση των προβληματικών σημείων, με σκοπό την παρακολούθηση των προβληματικών σημείων που γνωστοποίησαν στον αιτούντα ο φορέας έγκρισης και, κατά περίπτωση, οι αρμόδιες ΕΑΑ για την περιοχή χρήσης.
   Άρθρο 23
   Φάκελος προκαταρκτικής επαφής
   Ο φάκελος προκαταρκτικής επαφής που συνοδεύει την αίτηση προκαταρκτικής επαφής περιέχει τα εξής:

               α)

               περιγραφή του προς έγκριση τύπου οχήματος και/ή οχήματος, καθώς και, όπου ενδείκνυται, των προβλεπόμενων παραλλαγών και/ήεκδόσεων, και περιγραφή των εργασιών και των δραστηριοτήτων κατασκευής του·

               β)

               την επιλογή του φορέα έγκρισης από τον αιτούντα και την περίπτωση ή τις περιπτώσεις έγκρισης κατά το άρθρο 14·

               γ)

               προσδιορισμό της προβλεπόμενης περιοχής χρήσης·

               δ)

               προσδιορισμό των προβλεπόμενων όρων χρήσης οχήματος και άλλων περιορισμών κατά το άρθρο 20·

               ε)

               προγραμματισμό της διαδικασίας έγκρισης οχήματος από τον αιτούντα για το τμήμα που του αναλογεί, καθώς και προγραμματισμό των δοκιμών στο δίκτυο, αναλόγως·

               στ)

               προσδιορισμό της μεθοδολογίας για τη διαδικασία της εισαγωγής απαιτήσεων κατά το άρθρο 13·

               ζ)

               τον κατάλογο των κανόνων και των απαιτήσεων που προσδιόρισε ο αιτών ότι θα εφαρμόσει σύμφωνα με τα άρθρα 17 και 18·

               η)

               κατάλογο των αξιολογήσεων της συμμόρφωσης που προσδιόρισε σύμφωνα με το άρθρο 21, καθώς και τις ενότητες που θα εφαρμόσει και τη χρήση ενδιάμεσων δηλώσεων επαλήθευσης (ΕΔΕ), αναλόγως·

               θ)

               περιγραφή των πρακτικών ρυθμίσεων χρήσης του οχήματος για δοκιμές στο δίκτυο, αναλόγως·

               ι)

               κατάλογο περιεχομένων της τεκμηρίωσης που προβλέπει να υποβάλει ο αιτών στον φορέα έγκρισης και στις αρμόδιες ΕΑΑ για την περιοχή χρήσης με σκοπό την έγκριση τύπου οχήματος και/ή την έγκριση οχήματος για διάθεση στην αγορά·

               ια)

               πρόταση σχετικά με τις γλώσσεςπου θα χρησιμοποιηθούν στη διαδικασία έγκρισης οχήματος σύμφωνα με το άρθρο 10·

               ιβ)

               περιγραφή της οργάνωσης, από πλευράς του αιτούντος, για το τμήμα της διαδικασίας έγκρισης οχήματος που του αναλογεί, η οποία περιλαμβάνει, τουλάχιστον, τα στοιχεία επικοινωνίας του αιτούντος και των αρμοδίων επαφής, αιτήματα συντονισμού και συναντήσεων με τον φορέα έγκρισης και τις αρμόδιες ΕΑΑ για την περιοχή χρήσης.

         Άρθρο 24
   Βάση προκαταρκτικής επαφής
   1.   Εντός ενός μηνός από την ημερομηνία παραλαβής της αίτησης προκαταρκτικής επαφής ο φορέας έγκρισης και οι αρμόδιες ΕΑΑ για την περιοχή χρήσης ενημερώνουν τον αιτούντα ότι ο φάκελος προκαταρκτικής επαφής είναι πλήρης ή ζητούν σχετικές συμπληρωματικές πληροφορίες και ορίζουν εύλογη προθεσμία για την προσκόμισή τους.
   2.   Εφόσον ο αιτών ενημερωθεί ότι ο φάκελός του είναι πλήρης, ο φορέας έγκρισης και οι αρμόδιες ΕΑΑ για την περιοχή χρήσης εκδίδουν μέσω της υπηρεσίας μιας στάσης γνώμη σχετικά με την προσέγγιση που προτείνει ο αιτών στην αίτηση προκαταρκτικής επαφής, το αργότερο δύο μήνες μετά τη βεβαίωση παραλαβής, ότι ο φάκελος είναι πλήρης. Αυτή η γνώμη που εκδίδεται καθορίζει τη βάση προκαταρκτικής επαφής και συμπεριλαμβάνει τον προσδιορισμό της έκδοσης των ΤΠΔ και των εθνικών κανόνων που πρέπει να εφαρμοσθούν στην επακόλουθη αίτηση έγκρισης με την επιφύλαξη της παραγράφου 4.
   3.   Στη βάση προκαταρκτικής επαφής καθορίζεται ποια γλώσσα θα χρησιμοποιηθεί σύμφωνα με το άρθρο 10.
   4.   Σε περίπτωση αλλαγών που επηρεάζουν τον φάκελο προκαταρκτικής επαφής και είναι σχετίζονται με τη βάση προκαταρκτικής επαφής, ο αιτών αποστέλλει τροποποιημένη και επικαιροποιημένη αίτηση προκαταρκτικής επαφής με αντικείμενο μόνον τις αλλαγές και τις διεπαφές με τα αμετάβλητα μέρη. Αυτό είναι δυνατόν να ισχύσει στις ακόλουθες περιπτώσεις:

               α)

               αλλαγές του σχεδιασμού ή της μεθοδολογίας αξιολόγησης λόγω μειζόνων προβληματικών σημείων ασφάλειας· ή

               β)

               αλλαγές των νομικών απαιτήσεων που ακυρώνουν τη βάση προκαταρκτικής επαφής·

               γ)

               τυχόν αλλαγές που εισήγαγε εκουσίως ο αιτών.

         5.   Ο φορέας έγκρισης και, κατά περίπτωση, οι αρμόδιες ΕΑΑ για την περιοχή χρήσης επανεξετάζουν και εκδίδουν, εντός 1 μηνός, γνώμη για την τροποποιημένη και επικαιροποιημένη αίτηση προκαταρκτικής επαφής και καταχωρίζουν την εν λόγω γνώμη σε τροποποιημένη και επικαιροποιημένη βάση προκαταρκτικής επαφής.
   ΚΕΦΑΛΑΙΟ 4

      ΑΞΙΟΛΟΓΗΣΗ ΤΗΣ ΣΥΜΜΟΡΦΩΣΗΣ

   Άρθρο 25
   Αξιολόγηση της συμμόρφωσης
   Κάθε οργανισμός αξιολόγησης της συμμόρφωσης είναι υπεύθυνος για τη συλλογή των εγγράφων και τη σύνταξη όλων των αναγκαίων εκθέσεων αξιολόγησης της συμμόρφωσης που εκτελεί σύμφωνα με το άρθρο 26.
   Άρθρο 26
   Διενέργεια επαληθεύσεων και απόδειξη στοιχείων
   1.   Ο αιτών, αναλόγως της περίπτωσης έγκρισης, εκτελεί τους αναγκαίους ελέγχους προκειμένου να αποδείξει τα στοιχεία που αναφέρονται στο παράρτημα I.
   2.   Ο φορέας έγκρισης και οι αρμόδιες ΕΑΑ για την περιοχή χρήσης δεν προσδιορίζουν τις απαιτήσεις για τα αποδεικτικά στοιχεία που πρέπει να περιληφθούν στους συνοδευτικούς τεχνικούς φακέλους των δηλώσεων ΕΚ επαλήθευσης των υποσυστημάτων, αλλά όταν υπάρχουν βάσιμες αμφιβολίες, μπορούν να ζητήσουν από τον αιτούντα να διενεργήσει πρόσθετες επαληθεύσεις.
   Άρθρο 27
   Διόρθωση των περιπτώσεων μη συμμόρφωσης
   1.   Ο αιτών πραγματοποιεί τη διόρθωση των περιπτώσεων μη συμμόρφωσης με τις ΤΠΔ και/ή τις απαιτήσεις εθνικών κανόνων, εκτός αν έχει επιτραπεί η μη εφαρμογή ΤΠΔ σύμφωνα με το άρθρο 7 της οδηγίας (ΕΕ) 2016/797. Αυτό μπορεί να ισχύσει, τηρουμένων των αναλογιών, για τους εθνικούς κανόνες όταν το επιτρέπει το εθνικό νομικό πλαίσιο του κράτους μέλους.
   2.   Για να μετριάσει περίπτωση μη συμμόρφωσης, ο αιτών μπορεί εναλλακτικά να πράξει ένα ή περισσότερα από τα ακόλουθα:

               α)

               αλλαγή του σχεδιασμού· οπότε η διαδικασία αρχίζει εκ νέου από την εισαγωγή απαιτήσεων κατά το άρθρο 13, μόνον για τα τροποποιημένα στοιχεία και τα στοιχεία που επηρεάζονται από την αλλαγή·

               β)

               προσδιορισμό των προβλεπόμενων όρων χρήσης οχήματος και άλλων περιορισμών κατά το άρθρο 20· οπότε ο αιτών καθορίζει τους όρους χρήσης του οχήματος και άλλους περιορισμούς, τους οποίους ελέγχει ο αρμόδιος οργανισμός αξιολόγησης της συμμόρφωσης.

         3.   Η πρόταση του αιτούντος για τους όρους χρήσης του οχήματος και άλλους περιορισμούς κατά το άρθρο 20 με σκοπό τη διόρθωση περίπτωσης μη συμμόρφωσης βασίζεται στις αναγκαίες αξιολογήσεις της συμμόρφωσης κατά το άρθρο 25.
   ΚΕΦΑΛΑΙΟ 5

      ΥΠΟΒΟΛΗ ΤΗΣ ΑΙΤΗΣΗΣ

   Άρθρο 28
   Απόδειξη στοιχείων για την αίτηση
   Ο αιτών την έγκριση τύπου οχήματος και/ή την έγκριση οχήματος για διάθεση στην αγορά αποδεικνύει τα στοιχεία της αίτησης:

               α)

               επισυνάπτοντας τις δηλώσεις ΕΚ επαλήθευσης των υποσυστημάτων που συνθέτουν το όχημα και προσκομίζοντας αποδεικτικά στοιχεία, στον συνοδευτικό τεχνικό φάκελο των δηλώσεων ΕΚ, των συμπερασμάτων των αξιολογήσεων της συμμόρφωσης που πραγματοποιήθηκαν μετά τον προσδιορισμό κατά το άρθρο 21·

               β)

               εξασφαλίζοντας ότι οι διεπαφές μεταξύ υποσυστημάτων που δεν καθορίζονται σε ΤΠΔ και/ή σε εθνικούς κανόνες καλύπτονται από την εισαγωγή απαιτήσεων κατά το άρθρο 13 και πληρούν τις βασικές απαιτήσεις του άρθρου 3 παράγραφος 1 της οδηγίας (ΕΕ) 2016/797.

         Άρθρο 29
   Κατάρτιση του φακέλου που συνοδεύει την αίτηση
   1.   Ο αιτών προετοιμάζει και καταρτίζει με δομημένο τρόπο το περιεχόμενο που απαιτείται για τον συνοδευτικό φάκελο της αίτησης σύμφωνα με το παράρτημα I.
   2.   Για την έγκριση που αναφέρεται στο άρθρο 14 παράγραφος 1 στοιχεία β), γ), δ) και ε), ο αιτών ελέγχει την εγκυρότητα της υφιστάμενης έγκρισης τύπου οχήματος.
   3.   Για την έγκριση που αναφέρεται στο άρθρο 14 παράγραφος 1 στοιχεία γ) και δ), ο αιτών υποβάλλει τα έγγραφα που είναι αναγκαία στον φορέα έγκρισης για να εκδώσει την απόφασή του, καθώς και, εάν υπάρχουν, τυχόν άλλα συνοδευτικά έγγραφα του φακέλου της προηγούμενης έγκρισης.
   Άρθρο 30
   Περιεχόμενο και πληρότητα της αίτησης
   1.   Για να κριθεί πλήρης η αίτηση από τον φορέα έγκρισης και, κατά περίπτωση, από τις αρμόδιες ΕΑΑ για την περιοχή χρήσης, περιέχει τις πληροφορίες που καθορίζονται στο παράρτημα I.
   2.   Για την έγκριση επεκταθείσας περιοχής χρήσης κατά το άρθρο 14 παράγραφος 1 στοιχείο γ), εφαρμόζονται τα ακόλουθα:

               α)

               τα έγγραφα που πρέπει να προσθέσει ο αιτών στον αρχικό πλήρη συνοδευτικό φάκελο της απόφασης που εκδόθηκε κατά το άρθρο 46 περιορίζονται στις πτυχές που αφορούν τους σχετικούς εθνικούς κανόνες και την τεχνική συμβατότητα μεταξύ του οχήματος και του δικτύου για την επεκταθείσα περιοχή χρήσης·

               β)

               όταν η αρχική έγκριση τύπου οχήματος περιλάμβανε τη μη εφαρμογή ΤΠΔ, ο αιτών προσθέτει τις σχετικές αποφάσεις περί μη εφαρμογής ΤΠΔ κατά το άρθρο 7 της οδηγίας (ΕΕ) 2016/797 οι οποίες καλύπτουν την επεκταθείσα περιοχή χρήσης στον αρχικό πλήρη συνοδευτικό φάκελο της απόφασης που εκδόθηκε κατά το άρθρο 46·

               γ)

               στην περίπτωση οχημάτων και/ή τύπων οχήματος που έχουν εγκριθεί βάσει της οδηγίας 2008/57/ΕΚ ή πριν αυτής, οι πληροφορίες που προσθέτει ο αιτών στον αρχικό φάκελο για πτυχές που καλύπτονται από το στοιχείο α) περιλαμβάνουν επίσης τους εφαρμοστέους εθνικούς κανόνες.

         Άρθρο 31
   Υποβολή της αίτησης έγκρισης μέσω της υπηρεσίας μιας στάσης
   1.   Η αίτηση έγκρισης τύπου οχήματος και/ή έγκρισης οχήματος για διάθεση στην αγορά υποβάλλεται επίσημα από τον αιτούντα μέσω του ενιαίου σημείου εισόδου της υπηρεσίας μιας στάσης που αναφέρεται στο άρθρο 12 του κανονισμού (ΕΕ) 2016/796 και περιέχει τις πληροφορίες που καθορίζονται στο παράρτημα I.
   2.   Κατά την υποβολή της αίτησης έγκρισης τύπου οχήματος και/ή έγκρισης οχήματος για διάθεση στην αγορά, ο αιτών επιλέγει τον φορέα έγκρισης κατά το άρθρο 21 παράγραφοι 5 και 8 της οδηγίας (ΕΕ) 2016/797.
   3.   Η επιλογή του φορέα έγκρισης από τον αιτούντα είναι δεσμευτική έως ότου ο φορέας έγκρισης λάβει απόφαση έκδοσης της έγκρισης τύπου οχήματος και/ή της έγκρισης οχήματος για διάθεση στην αγορά ή απόρριψης της αίτησης ή έως ότου η αίτηση τερματιστεί από τον αιτούντα.
   4.   Ο φάκελος του αιτούντος υποβάλλεται στις αρμόδιες ΕΑΑ για την περιοχή χρήσης μέσω της υπηρεσίας μιας στάσης.
   ΚΕΦΑΛΑΙΟ 6

      ΔΙΕΚΠΕΡΑΙΩΣΗ ΤΗΣ ΑΙΤΗΣΗΣ

   Άρθρο 32
   Έλεγχος πληρότητας της αίτησης
   1.   Ο φορέας έγκρισης ελέγχει την πληρότητα των πληροφοριών και των εγγράφων που προσκόμισε ο αιτών στην αίτηση κατά το άρθρο 30.
   2.   Οι αρμόδιες ΕΑΑ για την περιοχή χρήσης:

               α)

               ελέγχουν εάν ορίσθηκε ορθά η περιοχή χρήσης για το τμήμα που τους αναλογεί·

               β)

               υποδεικνύουν τυχόν προβλήματα πληρότητας των πληροφοριών και των εγγράφων που προσκομίσθηκαν για την αξιολόγηση των εφαρμοστέων εθνικών κανόνων κατά το παράρτημα III.

         3.   Ο έλεγχος πληρότητας που αναφέρεται στις παραγράφους 1 και 2 συνιστά επαλήθευση από τον φορέα έγκρισης και τις αρμόδιες ΕΑΑ για την περιοχή χρήσης ότι:

               α)

               ο αιτών προσκόμισε όλες τις πληροφορίες και τα έγγραφα που απαιτούνται κατά το άρθρο 30 στην αίτηση έγκρισης τύπου οχήματος και/ή έγκρισης οχήματος για διάθεση στην αγορά·

               β)

               οι πληροφορίες και τα έγγραφα που προσκομίσθηκαν κρίθηκαν συναφή για να καταστεί δυνατόν στον φορέα έγκρισης και στις αρμόδιες ΕΑΑ για την περιοχή χρήσης να πραγματοποιήσουν τις αξιολογήσεις τους κατά τα άρθρα 38 έως 40.

         Άρθρο 33
   Βεβαίωση παραλαβής της αίτησης
   1.   Η υπηρεσία μιας στάσης παραδίδει αυτόματα στον αιτούντα βεβαίωση παραλαβής της αίτησής του.
   2.   Η αξιολόγηση της αίτησης αρχίζει από την ημερομηνία παραλαβής της αίτησης.
   Άρθρο 34
   Χρονοδιάγραμμα αξιολόγησης της αίτησης
   1.   Ο φορέας έγκρισης και οι αρμόδιες ΕΑΑ για την περιοχή χρήσης αξιολογούν, στο πλαίσιο των αρμοδιοτήτων τους, την πληρότητα της αίτησης κατά το άρθρο 32 εντός ενός μηνός από την ημερομηνία παραλαβής της αίτησης. Ο φορέας έγκρισης ενημερώνει σχετικά τον αιτούντα.
   2.   Εφόσον ο αιτών ενημερωθεί ότι ο φάκελός του είναι πλήρης, η τελική απόφαση για την έκδοση της έγκρισης τύπου οχήματος και/ή έγκρισης οχήματος για διάθεση στην αγορά λαμβάνεται το αργότερο εντός τεσσάρων μηνών από τη σχετική βεβαίωση παραλαβής ότι ο φάκελος είναι πλήρης.
   3.   Η απόφαση του φορέα έγκρισης εκδίδεται εντός ενός μηνός από την ημερομηνία παραλαβής της αίτησης σε περίπτωση έγκρισης της συμμόρφωσης προς τύπο κατά το άρθρο 14 παράγραφος 1 στοιχείο ε).
   4.   Εάν ο αιτών ενημερωθεί ότι ο φάκελός του δεν είναι πλήρης, η τελική απόφαση έκδοσης της έγκρισης τύπου οχήματος και/ή της έγκρισης οχήματος για διάθεση στην αγορά λαμβάνεται το αργότερο εντός τεσσάρων μηνών από την προσκόμιση των ελλειπουσών πληροφοριών από τον αιτούντα, εκτός εάν η αίτηση είναι εντελώς ανεπαρκής, οπότε απορρίπτεται.
   5.   Κατά την αξιολόγηση, ακόμη και εάν η αίτηση είναι πλήρης κατά την παράγραφο 2, ο φορέας έγκρισης ή οι αρμόδιες ΕΑΑ για την περιοχή χρήσης μπορούν, ανά πάσα στιγμή, να ζητήσουν συμπληρωματικές πληροφορίες, καθορίζοντας εύλογη προθεσμία για την προσκόμισή τους, χωρίς να αναστείλουν την αξιολόγηση, εκτός εάν εφαρμόζονται οι διατάξεις της παραγράφου 6.
   6.   Σε περίπτωση που ο φορέας έγκρισης ή οι αρμόδιες ΕΑΑ για την περιοχή χρήσης εγείρουν δικαιολογημένη αμφιβολία και ζητηθεί από τον αιτούντα να υποβάλει συμπληρωματικές πληροφορίες, ο φορέας έγκρισης δύναται να αναστείλει την αξιολόγηση και, με δεόντως καταγεγραμμένη συμφωνία με τον αιτούντα, παρατείνει το χρονικό διάστημα πέραν αυτού που καθορίζεται στο άρθρο 21 παράγραφος 4 της οδηγίας (ΕΕ) 2016/797. Η προθεσμία για την προσκόμιση των συμπληρωματικών πληροφοριών είναι ανάλογη της δυσκολίας του αιτούντος να προσκομίσει τις πληροφορίες που του ζητούνται. Η αξιολόγηση και το χρονοδιάγραμμα επαναλαμβάνονται μόλις ο αιτών προσκομίσει τις πληροφορίες που του ζητήθηκαν. Ελλείψει συμφωνίας με τον αιτούντα, ο φορέας έγκρισης ή οι αρμόδιες ΕΑΑ για την περιοχή χρήσης λαμβάνουν την απόφασή τους με βάση τις διαθέσιμες πληροφορίες.
   Άρθρο 35
   Επικοινωνία κατά τη διάρκεια της αξιολόγησης της αίτησης
   1.   Ο φορέας έγκρισης, οι αρμόδιες ΕΑΑ για την περιοχή χρήσης και ο αιτών επικοινωνούν μέσω της υπηρεσίας μιας στάσης για οποιοδήποτε προβληματικό σημείο που αναφέρεται στο άρθρο 41.
   2.   Η πρόοδος σε όλα τα στάδια της διαδικασίας έγκρισης οχήματος, η απόφαση για την αίτηση και η τεκμηριωμένη αιτιολόγηση της εν λόγω απόφασης κοινοποιούνται στον αιτούντα μέσω της υπηρεσίας μιας στάσης.
   3.   Οι κατευθυντήριες γραμμές του Οργανισμού και των ΕΑΑ περιέχουν ρυθμίσεις για την επικοινωνία μεταξύ τους και με τον αιτούντα.
   Άρθρο 36
   Διαχείριση των πληροφοριών σχετικά με αξιολόγηση αίτησης
   1.   Ο φορέας έγκρισης και οι αρμόδιες ΕΑΑ για την περιοχή χρήσης καταχωρίζουν στην υπηρεσία μιας στάσης τα πορίσματα των σταδίων της διαδικασίας έγκρισης οχήματος στα οποία εμπλέκονται, έκαστος για το αντίστοιχο μέρος της αξιολόγησης, αναλόγως, καθώς και όλα τα έγγραφα που αφορούν την αίτηση, όσον αφορά τα ακόλουθα:

               α)

               την παραλαβή·

               β)

               τη διεκπεραίωση·

               γ)

               την αξιολόγηση·

               δ)

               τα συμπεράσματα της αξιολόγησης της αίτησης κατά το άρθρο 45·

               ε)

               την τελική απόφαση έκδοσης ή μη της έγκρισης τύπου οχήματος ή της έγκρισης οχήματος για διάθεση στην αγορά·

               στ)

               τα τελικά έγγραφα για την έγκριση τύπου οχήματος και/ή την έγκριση οχήματος για διάθεση στην αγορά κατά το άρθρο 47.

         2.   Η τελική απόφαση έκδοσης ή μη της έγκρισης τύπου οχήματος και/ή της έγκρισης οχήματος για διάθεση στην αγορά κοινοποιείται στον αιτούντα μέσω της υπηρεσίας μιας στάσης.
   3.   Για τα έγγραφα που απαριθμούνται στην παράγραφο 1, ο φορέας έγκρισης και οι αρμόδιες ΕΑΑ για την περιοχή χρήσης χρησιμοποιούν τη διαδικασία ελέγχου των εγγράφων που προβλέπει η υπηρεσία μιας στάσης.
   4.   Εφόσον οι ΕΑΑ χρησιμοποιούν σύστημα διαχείρισης των πληροφοριών για τη διεκπεραίωση των αιτήσεων που τους υποβάλλονται, διαβιβάζουν όλες τις σχετικές πληροφορίες στην υπηρεσία μίας στάσης.
   Άρθρο 37
   Συντονισμός μεταξύ του φορέα έγκρισης και των αρμόδιων ΕΑΑ για την περιοχή χρήσης για την αξιολόγηση αίτησης
   1.   Για την αξιολόγηση αίτησης, οι αρμόδιες ΕΑΑ για την περιοχή χρήσης προγραμματίζουν, οργανώνουν και συμφωνούν σχετικά με τις απαραίτητες ρυθμίσεις προκειμένου να ληφθούν υπόψη η ταξινόμηση των εθνικών κανόνων και η αμοιβαία αποδοχή που αναφέρεται στο άρθρο 14 παράγραφος 10 της οδηγίας (ΕΕ) 2016/797. Οι συμφωνηθείσες ρυθμίσεις για την αξιολόγηση της αίτησης κοινοποιούνται στον φορέα έγκρισης και στον αιτούντα.
   2.   Ο φορέας έγκρισης και οι αρμόδιες ΕΑΑ για την περιοχή χρήσης συντονίζονται μεταξύ τους, με στόχο την επίλυση τυχόν προβληματικών σημείων, καθώς και περιπτώσεων στις οποίες ενδέχεται να απαιτηθεί τροποποίηση της αίτησης και/ή αίτημα για συμπληρωματικές πληροφορίες, εφόσον η προσκόμιση συμπληρωματικών πληροφοριών έχει επιπτώσεις στο χρονοδιάγραμμα της αξιολόγησης ή μπορεί να επηρεάσει τις εργασίες τους, και συμφωνούν σχετικά με τη μελλοντική πορεία.
   3.   Μετά την ολοκλήρωση των δραστηριοτήτων συντονισμού που αναφέρονται στην παράγραφο 2, ο φορέας έγκρισης και οι αρμόδιες ΕΑΑ για την περιοχή χρήσης λαμβάνουν στο πλαίσιο των αρμοδιοτήτων τους την απόφαση να ενημερώσουν τον αιτούντα μέσω της υπηρεσίας μιας στάσης για τυχόν περιπτώσεις στις οποίες ενδέχεται να απαιτηθεί τροποποίηση της αίτησης και/ή αίτημα για συμπληρωματικές πληροφορίες.
   4.   Πριν ο φορέας έγκρισης λάβει την τελική του απόφαση και προτού οι αρμόδιες ΕΑΑ για την περιοχή χρήσης υποβάλουν τους φακέλους αξιολόγησης, ο φορέας έγκρισης και οι αρμόδιες ΕΑΑ για την περιοχή χρήσης:

               α)

               συζητούν την έκβαση των αντίστοιχων αξιολογήσεων που διενήργησαν· και

               β)

               συμφωνούν σχετικά με τους όρους χρήσης και άλλους περιορισμούς και/ή αποκλεισμούς από την περιοχή χρήσης που πρέπει να περιληφθούν στην έγκριση τύπου οχήματος και/ή στην έγκριση οχήματος για διάθεση στην αγορά.

         5.   Με βάση την έκβαση των δραστηριοτήτων συντονισμού που αναφέρονται στην παράγραφο 4 του παρόντος άρθρου, ο φορέας έγκρισης αιτιολογεί τεκμηριωμένα στον αιτούντα την απόφασή του. Εν προκειμένω λαμβάνει υπόψη τους φακέλους αξιολόγησης των αρμοδίων ΕΑΑ για την περιοχή χρήσης που αναφέρονται στο άρθρο 40 παράγραφος 6, όσον αφορά την έκδοση ή την απόρριψη έγκρισης τύπου οχήματος και/ή έγκρισης οχήματος για διάθεση στην αγορά, καθώς και τυχόν όρους χρήσης του οχήματος και άλλους περιορισμούς και/ή αποκλεισμούς από την περιοχή χρήσης που πρέπει να περιληφθούν στην έγκριση τύπου οχήματος και/ή στην έγκριση οχήματος για διάθεση στην αγορά.
   6.   Τα πρακτικά των δραστηριοτήτων συντονισμού κρατεί ο φορέας έγκρισης και διατηρούνται στην υπηρεσία μιας στάσης κατά το άρθρο 36.
   Άρθρο 38
   Αξιολόγηση της αίτησης
   Η αξιολόγηση της αίτησης πραγματοποιείται από τον φορέα έγκρισης και τις αρμόδιες ΕΑΑ για την περιοχή χρήσης προκειμένου να βεβαιωθούν ευλόγως ότι ο αιτών και οι παράγοντες που υποστηρίζουν τον αιτούντα εκπλήρωσαν τις υποχρεώσεις και τις ευθύνες τους στα στάδια σχεδιασμού, κατασκευής, επαλήθευσης και επικύρωσης του οχήματος και/ή του τύπου οχήματος, ώστε να διασφαλισθεί η συμμόρφωση με τις βασικές απαιτήσεις της εφαρμοστέας νομοθεσίας και να καταστεί δυνατή η διάθεσή του στην αγορά και να χρησιμοποιηθεί με ασφάλεια στην περιοχή χρήσης του τύπου οχήματος σύμφωνα με τους όρους χρήσης και άλλους περιορισμούς που προσδιορίζονται στην αίτηση.
   Άρθρο 39
   Αξιολόγηση της αίτησης από τον φορέα έγκρισης
   1.   Ο φορέας έγκρισης αξιολογεί τις πτυχές που προβλέπονται στο παράρτημα II.
   2.   Εφόσον η έγκριση τύπου οχήματος και/ή η έγκριση οχήματος για διάθεση στην αγορά πρόκειται να εκδοθεί για περιοχή χρήσης που περιορίζεται στα δίκτυα ενός κράτους μέλους και εφόσον ο αιτών ζητήσει από την ΕΑΑ να είναι ο φορέας έγκρισης κατά το άρθρο 21 παράγραφος 8 της οδηγίας (ΕΕ) 2016/797, ο φορέας έγκρισης αξιολογεί, επιπλέον των αξιολογήσεων που προβλέπονται στην παράγραφο 1, τις πτυχές που προβλέπονται στο παράρτημα III. Στην περίπτωση αυτή ο φορέας έγκρισης ελέγχει επίσης, πέραν των πτυχών που προβλέπονται στο παράρτημα III, αν υπάρχουν σχετικές πληροφορίες καταχωρισμένες κατά το άρθρο 8 παράγραφος 2 και τις λαμβάνει υπόψη για την αξιολόγηση της αίτησης. Τυχόν προβληματικά σημεία που ανακύπτουν καταχωρίζονται στον κατάλογο προβληματικών σημείων που αναφέρεται στο άρθρο 41.
   3.   Όταν ο αιτών έχει χρησιμοποιήσει μη τυποποιημένη μεθοδολογία για την εισαγωγή απαιτήσεων, ο φορέας έγκρισης αξιολογεί τη μεθοδολογία εφαρμόζοντας τα κριτήρια που καθορίζονται στο παράρτημα II.
   4.   Ο φορέας έγκρισης ελέγχει την πληρότητα, τη συνάφεια και τη συνοχή των στοιχείων στην εφαρμοσθείσα μεθοδολογία της εισαγωγής απαιτήσεων ανεξάρτητα από τη μέθοδο που χρησιμοποιήθηκε. Για νέα έγκριση κατά το άρθρο 14 παράγραφος 1 στοιχείο δ), η αξιολόγηση που διενεργεί ο φορέας έγκρισης περιορίζεται στα μέρη του οχήματος που μεταβάλλονται και στις επιπτώσεις τους στα αμετάβλητα μέρη του οχήματος. Οι έλεγχοι που πρέπει να διενεργήσει ο φορέας έγκρισης για έγκριση «επεκταθείσας περιοχής χρήσης» κατά το άρθρο 14 παράγραφος 1 στοιχείο γ) περιορίζονται στους εφαρμοστέους εθνικούς κανόνες και στην τεχνική συμβατότητα μεταξύ του οχήματος και του δικτύου στην επεκταθείσα περιοχή χρήσης. Ο φορέας έγκρισης δεν επαναλαμβάνει ελέγχους που έχουν ήδη διενεργηθεί για προηγούμενη έγκριση.
   5.   Ο φορέας έγκρισης εκδίδει φάκελο αξιολόγησης ο οποίος περιέχει τα ακόλουθα:

               α)

               σαφή δήλωση του θετικού ή του αρνητικού αποτελέσματος της αξιολόγησης όσον αφορά το αίτημα του αιτούντος για τη σχετική περιοχή χρήσης και, αναλόγως, τους όρους χρήσης ή περιορισμούς·

               β)

               περίληψη των αξιολογήσεων που διενεργήθηκαν·

               γ)

               έκθεση για τον κατάλογο προβληματικών σημείων στη σχετική περιοχή χρήσης·

               δ)

               συμπληρωμένο κατάλογο σημείων ελέγχου που αποδεικνύει ότι αξιολογήθηκαν όλες οι πτυχές που αναφέρονται στο παράρτημα II και, κατά περίπτωση, στο παράρτημα III.

         Άρθρο 40
   Αξιολόγηση της αίτησης από τις αρμόδιες ΕΑΑ για την περιοχή χρήσης
   1.   Οι αρμόδιες ΕΑΑ για την περιοχή χρήσης αξιολογούν τις πτυχές που αναφέρονται στο παράρτημα III. Οι αξιολογήσεις που πρέπει να διενεργήσουν οι ΕΑΑ για την περιοχή χρήσης αφορούν μόνο τους σχετικούς εθνικούς κανόνες για την περιοχή χρήσης, λαμβανομένων υπόψη των ρυθμίσεων που έχουν συμφωνηθεί κατά το άρθρο 37 παράγραφος 1.
   2.   Στην αξιολόγηση της εισαγωγής απαιτήσεων, οι ΕΑΑ για την περιοχή χρήσης ελέγχουν την πληρότητα, τη συνάφεια και τη συνοχή των αποδεικτικών στοιχείων που προέκυψαν από τη μεθοδολογία που εφάρμοσε ο αιτών για την εισαγωγή απαιτήσεων.
   3.   Για νέα έγκριση κατά το άρθρο 14 παράγραφος 1 στοιχείο δ), η αξιολόγηση που διενεργούν οι ΕΑΑ για την περιοχή χρήσης περιορίζεται στα μέρη του οχήματος που μεταβάλλονται και στις επιπτώσεις τους στα αμετάβλητα μέρη του οχήματος.
   4.   Οι έλεγχοι που πρέπει να διενεργήσουν οι ΕΑΑ για την περιοχή χρήσης για έγκριση επεκταθείσας περιοχής χρήσης κατά το άρθρο 14 παράγραφος 1 στοιχείο γ) περιορίζονται στους εφαρμοστέους εθνικούς κανόνες και στην τεχνική συμβατότητα μεταξύ του οχήματος και του δικτύου στην επεκταθείσα περιοχή χρήσης. Οι ΕΑΑ για την περιοχή χρήσης δεν επαναλαμβάνουν ελέγχους που έχουν ήδη διενεργηθεί για προηγούμενη έγκριση.
   5.   Σύμφωνα με τα άρθρα 6 και 14 της οδηγίας (ΕΕ) 2016/797, οι ΕΑΑ για την περιοχή χρήσης ελέγχουν επίσης, πέραν των πτυχών που προβλέπονται στο παράρτημα III, αν υπάρχουν σχετικές πληροφορίες καταχωρισμένες κατά το άρθρο 8 παράγραφος 2 και τις λαμβάνουν υπόψη για την αξιολόγηση της αίτησης. Τυχόν προβληματικά σημεία που ανακύπτουν καταχωρίζονται στον κατάλογο προβληματικών σημείων που αναφέρεται στο άρθρο 41.
   6.   Οι ΕΑΑ για την περιοχή χρήσης εκδίδουν φάκελο αξιολόγησης ο οποίος περιέχει τα ακόλουθα:

               α)

               σαφή δήλωση του θετικού ή του αρνητικού αποτελέσματος της αξιολόγησης όσον αφορά το αίτημα του αιτούντος για τη σχετική περιοχή χρήσης και, αναλόγως, τους όρους ή περιορισμούς χρήσης·

               β)

               περίληψη της αξιολόγησης που διενεργήθηκε·

               γ)

               έκθεση με βάση τον κατάλογο προβληματικών σημείων στη σχετική περιοχή χρήσης·

               δ)

               συμπληρωμένο κατάλογο σημείων ελέγχου που αποδεικνύει ότι αξιολογήθηκαν όλες οι πτυχές που αναφέρονται στο παράρτημα III.

         Άρθρο 41
   Κατηγοριοποίηση προβληματικών σημείων
   1.   Ο φορέας έγκρισης και, κατά περίπτωση, οι αρμόδιες ΕΑΑ για την περιοχή χρήσης καταγράφουν σε κατάλογο προβληματικών σημείων τα προβληματικά σημεία που διαπιστώθηκαν κατά την αξιολόγηση του φακέλου της αίτησης και τα κατηγοριοποιούν ως εξής:
   α)   «τύπου 1»: προβληματικό σημείο που χρήζει απάντησης από τον αιτούντα για την κατανόηση του φακέλου αίτησης·
   β)   «τύπου 2»: προβληματικό σημείο που ενδέχεται να οδηγήσει σε τροποποίηση του φακέλου της αίτησης ή στη λήψη μέτρων ήσσονος σημασίας από τον αιτούντα· η ενέργεια που πρέπει να αναληφθεί επαφίεται στην κρίση του αιτούντος και δεν εμποδίζει την έκδοση έγκρισης τύπου οχήματος και/ή έγκρισης οχήματος για διάθεση στην αγορά·
   γ)   «τύπου 3»: προβληματικό σημείο που απαιτεί τροποποίηση του φακέλου της αίτησης από τον αιτούντα, αλλά δεν εμποδίζει την έκδοση έγκρισης τύπου οχήματος και/ή έγκρισης οχήματος για διάθεση στην αγορά με πρόσθετους και/ή πιο περιοριστικούς όρους χρήσης του οχήματος και άλλους περιορισμούς σε σύγκριση με εκείνους που προσδιόρισε ο αιτών στην αίτησή του, το προβληματικό σημείο πρέπει όμως να αντιμετωπιστεί για να εκδοθεί η έγκριση τύπου οχήματος και/ή η έγκριση οχήματος για διάθεση στην αγορά· κάθε ενέργεια που πρέπει να αναληφθεί από τον αιτούντα για την επίλυση του προβληματικού σημείου προτείνεται από τον αιτούντα και συμφωνείται από κοινού με το μέρος που διαπίστωσε το προβληματικό σημείο·
   δ)   «τύπου 4»: προβληματικό σημείο που απαιτεί τροποποίηση του φακέλου της αίτησης από τον αιτούντα· η έγκριση τύπου οχήματος και/ή η έγκριση οχήματος για διάθεση στην αγορά δεν χορηγείται εκτός εάν επιλυθεί το προβληματικό σημείο· κάθε ενέργεια που πρέπει να αναληφθεί από τον αιτούντα για την επίλυση του προβληματικού σημείου προτείνεται από τον αιτούντα και συμφωνείται από κοινού με το μέρος που διαπίστωσε το προβληματικό σημείο. Προβληματικό σημείο τύπου 4 περιλαμβάνει ιδίως περίπτωση μη συμμόρφωσης κατά το άρθρο 26 παράγραφος 2 της οδηγίας (ΕΕ) 2016/797.
   2.   Μετά την απάντηση ή την ενέργεια του αιτούντος ανάλογα με το προβληματικό σημείο, ο φορέας έγκρισης ή οι αρμόδιες ΕΑΑ για την περιοχή χρήσης αξιολογούν εκ νέου τα προβληματικά σημεία που είχαν διαπιστώσει, τα χαρακτηρίζουν εκ νέου, εάν συντρέχει περίπτωση, και αποδίδουν έναν από τους ακόλουθους χαρακτηρισμούς σε κάθε προβληματικό σημείο που είχαν διαπιστώσει:

               α)

               «προβληματικό σημείο σε εκκρεμότητα», εάν τα αποδεικτικά στοιχεία που προσκόμισε ο αιτών δεν είναι ικανοποιητικά και απαιτούνται πρόσθετες πληροφορίες·

               β)

               «περατωθέν προβληματικό σημείο», εάν ο αιτών το αντιμετώπισε κατάλληλα και δεν υπάρχουν πλέον λόγοι ανησυχίας.

         Άρθρο 42
   Δικαιολογημένη αμφιβολία
   1.   Σε περίπτωση δικαιολογημένης αμφιβολίας, ο φορέας έγκρισης και/ή οι αρμόδιες ΕΑΑ για την περιοχή χρήσης μπορούν, εναλλακτικά, να πράξουν ένα ή περισσότερα από τα ακόλουθα:

               α)

               πραγματοποιούν πιο διεξοδικό και λεπτομερή έλεγχο των πληροφοριών που περιέχει η αίτηση·

               β)

               ζητούν από τον αιτούντα συμπληρωματικές πληροφορίες·

               γ)

               ζητούν από τον αιτούντα να διενεργήσει δοκιμές στο δίκτυο.

         2.   Ο φορέας έγκρισης και/ή οι αρμόδιες ΕΑΑ για την περιοχή χρήσης διευκρινίζουν στο αίτημά τους το προβληματικό σημείο για το οποίο ο αιτών απαιτείται να λάβει μέτρα, αλλά δεν προσδιορίζουν τη φύση ή το περιεχόμενο των διορθωτικών μέτρων που πρέπει να ληφθούν από τον αιτούντα. Ο αιτών αποφασίζει ποιος είναι ο πλέον κατάλληλος τρόπος για να ανταποκριθεί στο αίτημα του φορέα έγκρισης και/ή των αρμοδίων ΕΑΑ για την περιοχή χρήσης.
   3.   Ο φορέας έγκρισης συντονίζεται με τις αρμόδιες ΕΑΑ για την περιοχή χρήσης όσον αφορά τα μέτρα που προτείνει ο αιτών.
   4.   Ο φορέας έγκρισης και οι αρμόδιες ΕΑΑ για την περιοχή χρήσης χρησιμοποιούν, με την επιφύλαξη των διατάξεων του άρθρου 35, τον κατάλογο προβληματικών σημείων που αναφέρεται στο άρθρο 41 για να χειρισθούν τυχόν δικαιολογημένη αμφιβολία. Δικαιολογημένη αμφιβολία πρέπει πάντοτε:

               α)

               να χαρακτηρίζεται ως προβληματικό σημείο τύπου 4 κατά το άρθρο 41 παράγραφος 1 στοιχείο δ)·

               β)

               να συνοδεύεται από αιτιολόγηση· και

               γ)

               να περιλαμβάνει σαφή περιγραφή του προβληματικού σημείου που πρέπει να επιλύσει ο αιτών.

         5.   Εφόσον ο αιτών συμφωνήσει να προσκομίσει συμπληρωματικές πληροφορίες, κατά την παράγραφο 1 στοιχεία β) και γ), εφόσον τις ζητήσουν ο φορέας έγκρισης και/ή οι αρμόδιες ΕΑΑ για την περιοχή χρήσης, το χρονικό πλαίσιο για την προσκόμιση των εν λόγω πρόσθετων πληροφοριών καθορίζεται σύμφωνα με το άρθρο 34 παράγραφοι 5 και 6.
   6.   Εφόσον είναι δυνατό να αρθεί δικαιολογημένη αμφιβολία με την προσθήκη συμπληρωματικών και/ή πιο περιοριστικών όρων χρήσης του οχήματος και άλλων περιορισμών σε σύγκριση με εκείνους που προσδιόρισε ο αιτών στην αίτησή του και συμφωνήσει επ' αυτών ο αιτών, επιτρέπεται η έκδοση έγκρισης τύπου οχήματος και/ή έγκρισης οχήματος για διάθεση στην αγορά υπό αυτούς τους όρους χρήσης του οχήματος και άλλους περιορισμούς.
   7.   Εφόσον ο αιτών δεν συμφωνήσει να προσκομίσει περαιτέρω πληροφορίες για να αρθεί η δικαιολογημένη αμφιβολία που διατύπωσαν ο φορέας έγκρισης και/ή οι αρμόδιες ΕΑΑ για την περιοχή χρήσης, ο φορέας έγκρισης λαμβάνει απόφαση με βάση τις διαθέσιμες πληροφορίες.
   Άρθρο 43
   Έλεγχοι από τον φορέα έγκρισης των αξιολογήσεων των αρμοδίων ΕΑΑ για την περιοχή χρήσης
   1.   Ο φορέας έγκρισης ελέγχει κατά πόσον οι αξιολογήσεις των ΕΑΑ για την περιοχή χρήσης διακρίνονται από συνοχή μεταξύ τους όσον αφορά τα αποτελέσματα των αξιολογήσεων κατά το άρθρο 40 παράγραφος 6 στοιχείο α).
   2.   Εφόσον μετά από τον έλεγχο που αναφέρεται στην παράγραφο 1 αποδειχθεί ότι οι αξιολογήσεις των ΕΑΑ για την περιοχή χρήσης διακρίνονται από συνοχή, ο φορέας έγκρισης επαληθεύει ότι:

               α)

               συμπληρώθηκε πλήρως ο κατάλογος σημείων ελέγχου που αναφέρεται στο άρθρο 40 παράγραφος 6 στοιχείο δ)·

               β)

               έχουν κλείσει όλα τα προβληματικά σημεία.

         3.   Εφόσον το αποτέλεσμα του ελέγχου της παραγράφου 1 δείξει ότι οι αξιολογήσεις δεν διακρίνονται από συνοχή, ο φορέας έγκρισης ζητεί από τις αρμόδιες ΕΑΑ για την περιοχή χρήσης να διερευνήσουν περαιτέρω τους λόγους. Συνεπεία της έρευνας εφαρμόζονται εναλλακτικά ένα ή αμφότερα από τα ακόλουθα:

               α)

               ο φορέας έγκρισης μπορεί να επανεξετάσει την αξιολόγησή του κατά το άρθρο 39·

               β)

               οι αρμόδιες ΕΑΑ για την περιοχή χρήσης μπορούν να επανεξετάσουν την αξιολόγησή τους.

         4.   Η έκβαση των ερευνών των ΕΑΑ για την περιοχή χρήσης που αναφέρεται στην παράγραφο 3 γνωστοποιείται σε όλες τις άλλες ΕΑΑ για την περιοχή χρήσης που εμπλέκονται στην αίτηση έγκρισης τύπου οχήματος και/ή έγκρισης οχήματος.
   5.   Εφόσον ο κατάλογος ελέγχου σημείων που αναφέρεται στην παράγραφο 2 στοιχείο α) είναι ατελής ή εφόσον υπάρχουν προβληματικά σημεία που δεν έχουν περατωθεί σύμφωνα με την παράγραφο 2 στοιχείο β), ο φορέας έγκρισης ζητεί από τις αρμόδιες ΕΑΑ για την περιοχή χρήσης να διερευνήσουν περαιτέρω τους λόγους.
   6.   Οι ΕΑΑ για την περιοχή χρήσης ανταποκρίνονται στα αιτήματα του φορέα έγκρισης όσον αφορά τις ασυνέπειες των αξιολογήσεων που αναφέρονται στην παράγραφο 3, τους ατελείς καταλόγους σημείων ελέγχου που αναφέρονται στην παράγραφο 2 στοιχείο α) ή/και τα προβληματικά σημεία που δεν περατώθηκαν σύμφωνα με την παράγραφο 2 στοιχείο β). Ο φορέας έγκρισης λαμβάνει πλήρως υπόψη τις αξιολογήσεις που διενήργησαν οι ΕΕΑ για την περιοχή χρήσης σχετικά με τους εφαρμοστέους εθνικούς κανόνες. Η έκταση των ελέγχων που διενεργεί ο φορέας έγκρισης περιορίζεται στη συνοχή των αξιολογήσεων και την πληρότητα των αξιολογήσεων που αναφέρονται στις παραγράφους 1 και 2.
   7.   Σε περίπτωση διαφωνίας μεταξύ του φορέα έγκρισης και των αρμοδίων ΕΑΑ για την περιοχή χρήσης, εφαρμόζεται η διαδικασία διαιτησίας κατά το άρθρο 21 παράγραφος 7 της οδηγίας (ΕΕ) 2016/797.
   Άρθρο 44
   Διαιτησία δυνάμει του άρθρου 21 παράγραφος 7 της οδηγίας (ΕΕ) 2016/797 και του άρθρου 12 παράγραφος 4 στοιχείο β) του κανονισμού (ΕΕ) 2016/796
   Εφόσον ο Οργανισμός ενεργεί ως φορέας έγκρισης δύναται να αναστείλει τη διαδικασία έγκρισης, σε συνεννόηση με τις αρμόδιες ΕΑΑ για την περιοχή χρήσης, κατά τη διάρκεια της συνεργασίας που απαιτείται για να επιτευχθεί αμοιβαία αποδεκτή αξιολόγηση και, αναλόγως, μέχρι το συμβούλιο προσφυγών να λάβει απόφαση, εντός των προθεσμιών που καθορίζονται στο άρθρο 21 παράγραφος 7 της οδηγίας (ΕΕ) 2016/797. Ο Οργανισμός αιτιολογεί στον αιτούντα τους λόγους της αναστολής.
   Άρθρο 45
   Κλείσιμο της αξιολόγησης της αίτησης
   1.   Ο φορέας έγκρισης μεριμνά για την ορθή εκτέλεση της διαδικασίας αξιολόγησης της αίτησης ελέγχοντας με ανεξάρτητο τρόπο αν:

               α)

               εφαρμόσθηκαν ορθά τα διάφορα στάδια της διαδικασίας αξιολόγησης της αίτησης·

               β)

               υπάρχουν επαρκή αποδεικτικά στοιχεία από τα οποία προκύπτει ότι αξιολογήθηκαν όλες οι σχετικές πτυχές της αίτησης·

               γ)

               παραλήφθηκαν από τον αιτούντα γραπτές απαντήσεις για προβληματικά σημεία τύπου 3 και 4 και αιτήματα για συμπληρωματικές πληροφορίες·

               δ)

               επιλύθηκαν όλα τα προβληματικά σημεία τύπου 3 και 4 ή δεν επιλύθηκαν, με σαφώς τεκμηριωμένη αιτιολόγηση·

               ε)

               οι αξιολογήσεις και οι αποφάσεις που ελήφθησαν τεκμηριώθηκαν, ήταν θεμιτές και συνεκτικές·

               στ)

               τα συμπεράσματα βασίζονται στους φακέλους αξιολόγησης και αντικατοπτρίζουν τη συνολική αξιολόγηση.

         2.   Εφόσον συναχθεί το συμπέρασμα ότι η διαδικασία αξιολόγησης της αίτησης εφαρμόσθηκε ορθά, αρκεί η επιβεβαίωση της ορθής εφαρμογής της παραγράφου 1 συνοδευόμενη ενδεχομένως από σχόλια.
   3.   Εφόσον συναχθεί το συμπέρασμα ότι η διαδικασία αξιολόγησης της αίτησης δεν εφαρμόσθηκε ορθά, οι λόγοι για τους οποίους συνάχθηκε το συμπέρασμα αυτό είναι σαφείς και συγκεκριμένοι.
   4.   Μετά την ολοκλήρωση των δραστηριοτήτων αξιολόγησης, ο φορέας έγκρισης συμπληρώνει φάκελο αξιολόγησης που καλύπτει τις παραγράφους 2 ή 3 με βάση τους φακέλους αξιολόγησης που έχουν εκδοθεί σύμφωνα με το άρθρο 39 παράγραφος 5 και το άρθρο 40 παράγραφος 6.
   5.   Ο φορέας έγκρισης αιτιολογεί τεκμηριωμένα το συμπέρασμά του στον φάκελο αξιολόγησης που αναφέρεται στην παράγραφο 4.
   Άρθρο 46
   Απόφαση έγκρισης ή απόρριψης της αίτησης
   1.   Ο φορέας έγκρισης λαμβάνει απόφαση έκδοσης έγκρισης τύπου οχήματος και/ή έγκρισης οχήματος για διάθεση στην αγορά ή απόρριψης της αίτησης, εντός μίας εβδομάδας από την ολοκλήρωση της αξιολόγησης, με την επιφύλαξη των διατάξεων του άρθρου 34. Η εν λόγω απόφαση λαμβάνεται με βάση την τεκμηριωμένη αιτιολόγηση που αναφέρεται στο άρθρο 45 παράγραφος 5.
   2.   Η έγκριση τύπου οχήματος και/ή η έγκριση οχήματος για διάθεση στην αγορά εκδίδεται από τον φορέα έγκρισης εφόσον η αξιολόγηση των πτυχών που αναφέρονται στο παράρτημα II και, κατά περίπτωση, στο παράρτημα III υποδηλώνει με εύλογη βεβαιότητα ότι ο αιτών και οι παράγοντες που τον υποστηρίζουν εκπλήρωσαν τις υποχρεώσεις τους στον απαιτούμενο βαθμό, σύμφωνα με το άρθρο 38.
   3.   Εφόσον, η αξιολόγηση των πτυχών που αναφέρονται στο παράρτημα II και, κατά περίπτωση, στο παράρτημα III δεν υποδηλώνει με εύλογη βεβαιότητα ότι ο αιτών και οι παράγοντες που τον υποστηρίζουν εκπλήρωσαν τις υποχρεώσεις και τις ευθύνες τους στον απαιτούμενο βαθμό, σύμφωνα με το άρθρο 38, ο φορέας έγκρισης απορρίπτει την αίτηση.
   4.   Ο φορέας έγκρισης δηλώνει τα εξής στην απόφασή του:

               α)

               τυχόν όρους χρήσης του οχήματος και άλλους περιορισμούς,

               β)

               τους λόγους της απόφασής του·

               γ)

               τη δυνατότητα και τα μέσα προσφυγής κατά της απόφασής του και τις σχετικές προθεσμίες.

         5.   Οι όροι χρήσης του οχήματος και άλλοι περιορισμοί καθορίζονται σύμφωνα με τα βασικά χαρακτηριστικά σχεδιασμού του τύπου οχήματος.
   6.   Η απόφαση έγκρισης δεν περιέχει όρους χρονικού περιορισμού για τη χρήση του οχήματος και άλλους περιορισμούς, εκτός εάν πληρούνται οι ακόλουθοι όροι:

               α)

               αυτό απαιτείται διότι η συμμόρφωση προς τις ΤΠΔ ή/και τους εθνικούς κανόνες δεν είναι δυνατόν να αποδειχθεί πλήρως πριν την έκδοση της έγκρισης· και/ή

               β)

               απαιτείται λόγω των ΤΠΔ και/ή των εθνικών κανόνων να προσκομίσει ο αιτών εύλογη εκτίμηση της συμμόρφωσης.

         Η έγκριση επιτρέπεται τότε να περιλαμβάνει τον όρο να αποδειχθούν οι επιδόσεις σύμφωνα με την εκτίμηση κατά την πραγματική χρήση εντός ορισμένης προθεσμίας.
   7.   Η τελική απόφαση έκδοσης της έγκρισης τύπου οχήματος και/ή της έγκρισης οχήματος για διάθεση στην αγορά ή απόρριψης της αίτησης καταχωρίζεται στην υπηρεσία μιας στάσης και κοινοποιείται μαζί με τους φακέλους αξιολόγησης μέσω της υπηρεσίας μιας στάσης στον αιτούντα και τις αρμόδιες ΕΑΑ για την περιοχή χρήσης.
   8.   Εφόσον με την απόφαση είτε απορρίπτεται η αίτηση είτε εκδίδεται έγκριση τύπου οχήματος και/ή έγκριση οχήματος για διάθεση στην αγορά υπό όρους χρήσης του οχήματος και άλλους περιορισμούς διαφορετικούς από εκείνους που περιέλαβε ο αιτών στην αίτησή του, ο αιτών μπορεί να ζητήσει από τον φορέα έγκρισης να επανεξετάσει την απόφασή του σύμφωνα με το άρθρο 51 του παρόντος κανονισμού. Εφόσον ο αιτών δεν μείνει ικανοποιημένος με την απάντηση του φορέα έγκρισης, μπορεί να προσφύγει στην αρμόδια αρχή σύμφωνα με το άρθρο 21 παράγραφος 11 της οδηγίας (ΕΕ) 2016/797.
   ΚΕΦΑΛΑΙΟ 7

      ΤΕΛΙΚΑ ΕΓΓΡΑΦΑ

   Άρθρο 47
   Τελικά έγγραφα έγκρισης τύπου οχήματος και/ή έγκρισης οχήματος για διάθεση στην αγορά
   1.   Η έγκριση τύπου οχήματος και/ή η έγκριση οχήματος για διάθεση στην αγορά λαμβάνει τη μορφή εγγράφου που περιέχει τις πληροφορίες που αναφέρονται στο άρθρο 48 και/ή στο άρθρο 49.
   2.   Στην έκδοση έγκρισης τύπου οχήματος και/ή έγκρισης οχήματος για διάθεση στην αγορά αποδίδεται αποκλειστικός ευρωπαϊκός αναγνωριστικός αριθμός (EIN), του οποίου τη δομή και το περιεχόμενο καθορίζει και διαχειρίζεται ο Οργανισμός.
   3.   Διαφορετικοί όροι χρήσης του οχήματος και άλλοι περιορισμοί από εκείνους που προσδιόρισε ο αιτών στην αίτησή του επιτρέπεται να περιληφθούν στην έγκριση τύπου οχήματος και/ή στην έγκριση οχήματος για διάθεση στην αγορά.
   4.   Ο φορέας έγκρισης χρονολογεί και υπογράφει δεόντως την έγκριση τύπου οχήματος και/ή την έγκριση οχήματος για διάθεση στην αγορά.
   5.   Ο φορέας έγκρισης μεριμνά για την αρχειοθέτηση της απόφασης που εξέδωσε δυνάμει του άρθρου 46, καθώς και του πλήρους συνοδευτικού φακέλου της εν λόγω απόφασης σύμφωνα με το άρθρο 52.
   Άρθρο 48
   Πληροφορίες στην εκδοθείσα έγκριση τύπου οχήματος
   Η έγκριση τύπου οχήματος που εξέδωσε ο φορέας έγκρισης περιέχει τις ακόλουθες πληροφορίες:

               α)

               τη νομική βάση στην οποία στηρίχθηκε ο φορέας έγκρισης για να εκδώσει την έγκριση τύπου οχήματος·

               β)

               τα στοιχεία:

                           i)

                           του φορέα έγκρισης·

                           ii)

                           της αίτησης·

                           iii)

                           της περίπτωσης έγκρισης κατά το άρθρο 14·

                           iv)

                           του αιτούντος την έγκριση τύπου οχήματος·

                           v)

                           του αντίστοιχου αριθμού ΕΙΝ της έγκρισης τύπου οχήματος·

               γ)

               προσδιορισμό των βασικών χαρακτηριστικών σχεδιασμού του τύπου οχήματος:

                           i)

                           που δηλώνονται στα πιστοποιητικά εξέτασης του τύπου και/ή σχεδιασμού·

                           ii)

                           την περιοχή χρήσης του οχήματος·

                           iii)

                           τους όρους χρήσης του οχήματος και άλλους περιορισμούς·

                           iv)

                           παραπομπή, σύμφωνα με τις διατάξεις του άρθρου 16 του κανονισμού (ΕΕ) αριθ. 402/2013, συμπεριλαμβάνοντας το έγγραφο αναγνώρισης και την έκδοση, στη γραπτή δήλωση του προτείνοντος που αναφέρεται στο άρθρο 3 παράγραφος 11 του κανονισμού (ΕΕ) αριθ. 402/2013 που καλύπτει τον τύπο οχήματος·

               δ)

               προσδιορισμό:

                           i)

                           του αναγνωριστικού αριθμού του τύπου οχήματος κατά το παράρτημα II της εκτελεστικής απόφασης 2011/665/ΕΕ της Επιτροπής (6)·

                           ii)

                           των παραλλαγών του τύπου οχήματος, αναλόγως·

                           iii)

                           των εκδόσεων του τύπου οχήματος, αναλόγως·

                           iv)

                           των τιμών των παραμέτρων που καθορίζονται στις ΤΠΔ και, κατά περίπτωση, στους εθνικούς κανόνες, για τον έλεγχο της τεχνικής συμβατότητας μεταξύ του οχήματος και της περιοχής χρήσης·

                           v)

                           της συμμόρφωσης του οχήματος με τις σχετικές ΤΠΔ και τις δέσμες εθνικών κανόνων, όσον αφορά τις παραμέτρους που αναφέρονται στην παράγραφο 1 στοιχείο δ) περίπτωση iv)·

               ε)

               παραπομπή στις δηλώσεις ΕΚ επαλήθευσης των υποσυστημάτων·

               στ)

               παραπομπή σε άλλο ενωσιακό ή εθνικό δίκαιο με το οποίο είναι σύμφωνος ο τύπος οχήματος·

               ζ)

               παραπομπή στην τεκμηριωμένη αιτιολόγηση της απόφασης που αναφέρεται στο άρθρο 45 παράγραφος 5·

               η)

               την ημερομηνία και τον τόπο της απόφασης έκδοσης της έγκρισης τύπου οχήματος·

               θ)

               τον υπογράφοντα την απόφαση έκδοσης της έγκρισης τύπου οχήματος· και

               ι)

               τη δυνατότητα και τα μέσα προσφυγής κατά της απόφασης και τις σχετικές προθεσμίες, καθώς και πληροφορίες σχετικά με την εθνική διαδικασία προσφυγής.

         Άρθρο 49
   Πληροφορίες στην εκδοθείσα έγκριση οχήματος για διάθεση στην αγορά
   Η έγκριση οχήματος για διάθεση στην αγορά που εξέδωσε ο φορέας έγκρισης περιέχει τις ακόλουθες πληροφορίες:

               α)

               τη νομική βάση στην οποία στηρίχθηκε ο φορέας έγκρισης για να εκδώσει την έγκριση οχήματος για διάθεση στην αγορά·

               β)

               προσδιορισμό:

                           i)

                           του φορέα έγκρισης·

                           ii)

                           της αίτησης·

                           iii)

                           της περίπτωσης έγκρισης κατά το άρθρο 14·

                           iv)

                           του αιτούντος την έγκριση οχήματος για διάθεση στην αγορά·

                           v)

                           του αντίστοιχου αριθμού ΕΙΝ της έγκρισης οχήματος για διάθεση στην αγορά·

               γ)

               παραπομπή στον αριθμό του τύπου οχήματος στο ΕΜΕΤΟ, καθώς και στις πληροφορίες σχετικά με την παραλλαγή του τύπου οχήματος και/ή την έκδοση του τύπου οχήματος, αναλόγως·

               δ)

               προσδιορισμό:

                           i)

                           των οχημάτων·

                           ii)

                           των περιοχών χρήσης·

                           iii)

                           των όρων χρήσης του οχήματος και άλλων περιορισμών·

               ε)

               παραπομπή στις δηλώσεις ΕΚ επαλήθευσης των υποσυστημάτων·

               στ)

               παραπομπή σε άλλο ενωσιακό ή εθνικό δίκαιο με το οποίο είναι σύμφωνο το όχημα·

               ζ)

               παραπομπή στην τεκμηριωμένη αιτιολόγηση της απόφασης που αναφέρεται στο άρθρο 45 παράγραφος 5·

               η)

               σε περίπτωση έγκρισης σε συμμόρφωση με τύπο δυνάμει του άρθρου 14 παράγραφος 1 στοιχείο ε), παραπομπή στη δήλωση συμμόρφωσης με εγκεκριμένο τύπο οχήματος, καθώς και στις πληροφορίες για την έκδοση του τύπου οχήματος και/ή την παραλλαγή του τύπου οχήματος, αναλόγως·

               θ)

               την ημερομηνία και τον τόπο της απόφασης έκδοσης της έγκρισης οχήματος για διάθεση στην αγορά·

               ι)

               τον υπογράφοντα την απόφαση έκδοσης της έγκρισης οχήματος για διάθεση στην αγορά· και

               ια)

               τη δυνατότητα και τα μέσα προσφυγής κατά της απόφασης και τις σχετικές προθεσμίες, καθώς και πληροφορίες σχετικά με την εθνική διαδικασία προσφυγής.

         Άρθρο 50
   Καταχώριση στο μητρώο ΕΜΕΤΟ και στη βάση ERADIS
   1.   Ο φορέας έγκρισης συμπληρώνει το μητρώο ΕΜΕΤΟ χρησιμοποιώντας τις πληροφορίες που προσκόμισε ο αιτών στο πλαίσιο της αίτησης έγκρισης τύπου οχήματος. Ο αιτών είναι υπεύθυνος για την ακεραιότητα των στοιχείων που προσκόμισε στον φορέα έγκρισης. Ο φορέας έγκρισης είναι υπεύθυνος για τον έλεγχο της συνοχής των στοιχείων που προσκόμισε ο αιτών και την ελεύθερη είσοδο του κοινού στο ΕΜΕΤΟ.
   2.   Ο φορέας έγκρισης μεριμνά για τη δέουσα επικαιροποίηση της βάσης δεδομένων του Ευρωπαϊκού Οργανισμού Σιδηροδρόμων για την Ασφάλεια και τη Διαλειτουργικότητα (ERADIS) πριν εκδώσει έγκριση τύπου οχήματος και/ή έγκριση οχήματος για διάθεση στην αγορά.
   3.   Για τροποποιήσεις κατά το άρθρο 15 παράγραφος 1 στοιχείο γ) και παράγραφος 3, ο φορέας έγκρισης καταχωρίζει στο μητρώο ΕΜΕΤΟ τη νέα έκδοση τύπου οχήματος ή τη νέα έκδοση παραλλαγής τύπου οχήματος, κάνοντας χρήση των πληροφοριών που προσκόμισε ο κάτοχος της έγκρισης τύπου οχήματος. Ο κάτοχος έγκρισης τύπου οχήματος είναι υπεύθυνος για την ακεραιότητα των στοιχείων που προσκόμισε στον φορέα έγκρισης. Ο φορέας έγκρισης είναι υπεύθυνος για τον έλεγχο της συνοχής των στοιχείων που προσκόμισε ο κάτοχος της έγκρισης τύπου οχήματος και για την ελεύθερη είσοδο του κοινού στο ΕΜΕΤΟ.
   Ενόσω εκκρεμεί η καταχώριση της νέας έκδοσης τύπου οχήματος ή της νέας έκδοσης παραλλαγής τύπου οχήματος, τα οχήματα που τροποποιήθηκαν για να είναι σύμφωνα με τη νέα έκδοση επιτρέπεται να τεθούν σε λειτουργία χωρίς καθυστέρηση.
   Άρθρο 51
   Επανεξέταση βάσει του άρθρου 21 παράγραφος 11 της οδηγίας (ΕΕ) 2016/797
   1.   Εφόσον η απόφαση του φορέα έγκρισης είναι αρνητική ή περιέχει διαφορετικούς όρους χρήσης του οχήματος και άλλους περιορισμούς από εκείνους που προσδιόρισε ο αιτών στην αίτησή του, ο αιτών μπορεί να ζητήσει επανεξέταση της απόφασης εντός ενός μηνός από την ημερομηνία παραλαβής της. Ο αιτών υποβάλλει το αίτημα μέσω της υπηρεσίας μιας στάσης.
   2.   Το αίτημα επανεξέτασης περιλαμβάνει κατάλογο των προβληματικών σημείων που, κατά τον αιτούντα, δεν ελήφθησαν δεόντως υπόψη κατά τη διαδικασία έγκρισης οχήματος.
   3.   Τυχόν συμπληρωματική πληροφορία που προέκυψε και υποβλήθηκε μέσω της υπηρεσίας μιας στάσης μετά την ημερομηνία έκδοσης της απόφασης έγκρισης δεν γίνεται δεκτή ως αποδεικτικό στοιχείο.
   4.   Ο φορέας έγκρισης, κατά περίπτωση σε συντονισμό με τις αρμόδιες ΕΑΑ για την περιοχή χρήσης, μεριμνά για την αμεροληψία της διαδικασίας επανεξέτασης.
   5.   Η διαδικασία επανεξέτασης έχει ως αντικείμενο σύμφωνα με το αίτημα του αιτούντος τα προβληματικά σημεία που δικαιολόγησαν την αρνητική απόφαση του φορέα έγκρισης.
   6.   Εφόσον ο Οργανισμός ενεργεί ως φορέας έγκρισης, απόφαση ανάκλησης ή μη της απόφασής του υπόκειται σε επανεξέταση σε συντονισμό με τις αρμόδιες ΕΑΑ για την περιοχή χρήσης, κατά περίπτωση.
   7.   Ο φορέας έγκρισης επιβεβαιώνει ή ανακαλεί την πρώτη του απόφαση εντός δύο μηνών από την ημερομηνία παραλαβής του αιτήματος επανεξέτασης. Η εν λόγω απόφαση κοινοποιείται στα ενδιαφερόμενα μέρη μέσω της υπηρεσίας μιας στάσης.
   Άρθρο 52
   Αρχειοθέτηση της απόφασης και του πλήρους συνοδευτικού φακέλου της εκδοθείσας απόφασης σύμφωνα με το άρθρο 46
   1.   Η απόφαση και ο πλήρης συνοδευτικός φάκελος της απόφασης που εκδόθηκε δυνάμει του άρθρου 46 παραμένει στην υπηρεσία μιας στάσης επί τουλάχιστον 15 έτη.
   2.   Ο πλήρης συνοδευτικός φάκελος της απόφασης του φορέα έγκρισης που εκδόθηκε δυνάμει του άρθρου 46 περιέχει όλα τα έγγραφα που χρησιμοποίησε ο φορέας έγκρισης και τους φακέλους αξιολόγησης των αρμοδίων ΕΑΑ για την περιοχή χρήσης.
   3.   Μετά τη λήξη του χρόνου διατήρησης που καθορίζεται στην παράγραφο 1, η απόφαση κατά το άρθρο 46 για την έκδοση έγκρισης τύπου οχήματος και/ή έγκρισης οχήματος για διάθεση στην αγορά και ο πλήρης συνοδευτικός φάκελός της μεταφέρονται σε ιστορικό αρχείο και διατηρούνται επί πέντε έτη από τη λήξη της διάρκειας λειτουργίας του οχήματος, όπως έχει καταχωριστεί στο μητρώο που αναφέρεται στο άρθρο 47 της οδηγίας (ΕΕ) 2016/797.
   ΚΕΦΑΛΑΙΟ 8

      ΑΝΑΣΤΟΛΗ, ΑΝΑΚΛΗΣΗ Η ΤΡΟΠΟΠΟΙΗΣΗ ΕΚΔΟΘΕΙΣΑΣ ΕΓΚΡΙΣΗΣ

   Άρθρο 53
   Αναστολή ανάκληση ή τροποποίηση εκδοθείσας έγκρισης
   1.   Προσωρινά μέτρα ασφάλειας υπό μορφή αναστολής έγκρισης τύπου οχήματος επιτρέπεται να εφαρμόσει ο φορέας έγκρισης σύμφωνα με το άρθρο 26 παράγραφος 3 της οδηγίας (ΕΕ) 2016/797.
   2.   Στις περιπτώσεις που αναφέρονται στο άρθρο 26 παράγραφος 3 της οδηγίας (ΕΕ) 2016/797 και μετά από επανεξέταση των μέτρων που ελήφθησαν για την αντιμετώπιση σοβαρού κινδύνου ασφάλειας, ο φορέας έγκρισης που εξέδωσε την έγκριση μπορεί να αποφασίσει την ανάκληση ή την τροποποίηση της έγκρισης σύμφωνα με το άρθρο 26 παράγραφος 4 της οδηγίας (ΕΕ) 2016/797.
   3.   Ο αιτών μπορεί να κινήσει προσφυγή κατά της απόφασης ανάκλησης ή τροποποίησης της έγκρισης σύμφωνα με το άρθρο 26 παράγραφος 5 της οδηγίας (ΕΕ) 2016/797.
   4.   Ο φορέας έγκρισης ενημερώνει τον Οργανισμό σε περίπτωση απόφασης ανάκλησης ή τροποποίησης έγκρισης και αιτιολογεί την απόφασή του. Ο Οργανισμός ενημερώνει όλες τις ΕΑΑ για την απόφαση ανάκλησης ή τροποποίησης έγκρισης και για την αιτιολόγησή της.
   Άρθρο 54
   Αποτέλεσμα της αναστολής, της ανάκλησης ή της τροποποίησης εκδοθείσας έγκρισης στην καταχώριση στο ΕΜΕΤΟ, την ERADIS και στα μητρώα οχημάτων
   1.   Όταν ο φορέας έγκρισης λαμβάνει απόφαση αναστολής ή ανάκλησης ή τροποποίησης έγκρισης τύπου οχήματος επικαιροποιεί αναλόγως το ΕΜΕΤΟ, με την επιφύλαξη των διατάξεων του άρθρου 26 παράγραφος 4 της οδηγίας (ΕΕ) 2016/797, και μεριμνά για την ανάλογη επικαιροποίηση της ERADIS.
   2.   Το κράτος μέλος στο οποίο είναι καταχωρισμένο το όχημα μεριμνά ώστε τυχόν απόφαση αναστολής, ανάκλησης ή τροποποίησης έγκρισης τύπου οχήματος και/ή έγκρισης οχήματος για διάθεση στην αγορά να καταγραφεί στο μητρώο που αναφέρεται στο άρθρο 47 της οδηγίας (ΕΕ) 2016/797.
   ΚΕΦΑΛΑΙΟ 9

      ΤΕΛΙΚΕΣ ΔΙΑΤΑΞΕΙΣ

   Άρθρο 55
   Μεταβατικές διατάξεις
   1.   Εφόσον ΕΑΑ αναγνωρίσει ότι δεν θα είναι σε θέση να εκδώσει έγκριση οχήματος στο ενδιαφερόμενο κράτος μέλος σύμφωνα με την οδηγία 2008/57/ΕΚ πριν από τη σχετική ημερομηνία, ενημερώνει αμέσως τον αιτούντα και τον Οργανισμό.
   2.   Στην περίπτωση που αναφέρεται στο άρθρο 21 παράγραφος 8 της οδηγίας (ΕΕ) 2016/797, ο αιτών αποφασίζει αν θα συνεχίσει να αξιολογείται από την ΕΑΑ ή αν θα υποβάλει αίτηση στον Οργανισμό. Ο αιτών ενημερώνει την εν λόγω αρχή και τον Οργανισμό και εφαρμόζονται τα ακόλουθα:

               α)

               σε περιπτώσεις που ο αιτών αποφασίσει να υποβάλει αίτηση στον Οργανισμό, η ΕΑΑ διαβιβάζει τον φάκελο της αίτησης και τα αποτελέσματα της αξιολόγησής της στον Οργανισμό. Ο Οργανισμός αποδέχεται την αξιολόγηση που πραγματοποίησε η ΕΑΑ·

               β)

               στε περιπτώσεις που ο αιτών αποφασίσει να συνεχίσει με την ΕΑΑ, η ΕΑΑ ολοκληρώνει την αξιολόγηση της αίτησης και αποφασίζει σχετικά με το θέμα της έγκρισης τύπου οχήματος και/ή έγκρισης οχήματος για διάθεση στην αγορά σύμφωνα με το άρθρο 21 της οδηγίας (ΕΕ) 2016/797 και τον παρόντα κανονισμό.

         3.   Εφόσον η περιοχή χρήσης δεν περιορίζεται σε ένα μόνον κράτος μέλος, φορέας έγκρισης είναι ο Οργανισμός και εφαρμόζεται η διαδικασία που αναφέρεται στην παράγραφο 2 στοιχείο α).
   4.   Στις περιπτώσεις που αναφέρονται στις παραγράφους 2 και 3, ο αιτών υποβάλλει αναθεωρημένη αίτηση έγκρισης τύπου οχήματος και/ή έγκρισης οχήματος για διάθεση στην αγορά μέσω της υπηρεσίας μιας στάσης, σύμφωνα με τον παρόντα κανονισμό. Ο αιτών μπορεί να ζητήσει βοήθεια από τους εμπλεκόμενους φορείς έγκρισης για τη συμπλήρωση του φακέλου.
   5.   Έγκριση οχήματος και/ή έγκριση τύπου οχήματος εκδοθείσα από τον Οργανισμό μεταξύ 16 Ιουνίου 2019 και 16 Ιουνίου 2020 δεν περιλαμβάνει το δίκτυο ή τα δίκτυα κράτους μέλους το οποίο έχει ενημερώσει τον Οργανισμό και την Επιτροπή σύμφωνα με το άρθρο 57 παράγραφος 2 της οδηγίας (ΕΕ) 2016/797 και το οποίο δεν έχει μεταφέρει ακόμη την εν λόγω οδηγία στο εθνικό του δίκαιο και δεν έχει θέσει σε ισχύ τα εθνικά μέτρα μεταφοράς στο εθνικό δίκαιο. Οι ΕΑΑ των κρατών μελών που έχουν προβεί στην κοινοποίηση αυτή:

               α)

               χειρίζονται την έγκριση τύπου οχήματος που εκδίδει ο Οργανισμός ως ισοδύναμη της έγκρισης τύπων οχημάτων που εκδίδεται σύμφωνα με το άρθρο 26 της οδηγίας 2008/57/ΕΚ και εφαρμόζουν την παράγραφο 3 του άρθρου 26 της οδηγίας 2008/57/ΕΚ όσον αφορά αυτόν τον τύπο οχήματος·

               β)

               αποδέχονται την έγκριση οχήματος που εκδίδει ο Οργανισμός ως ισοδύναμη της πρώτης έγκρισης που εκδόθηκε σύμφωνα με το άρθρο 22 ή 24 της οδηγίας 2008/57/ΕΚ και εκδίδουν πρόσθετη έγκριση σύμφωνα με το άρθρο 23 ή 25 της οδηγίας 2008/57/ΕΚ.

         6.   Στις περιπτώσεις που αναφέρονται στην παράγραφο 2 στοιχείο α) και στην παράγραφο 5, οι ΕΑΑ συνεργάζονται και συντονίζονται με τον Οργανισμό για τη διενέργεια της αξιολόγησης των στοιχείων που αναφέρονται στο άρθρο 21 παράγραφος 5 στοιχείο α) της οδηγίας (ΕΕ) 2016/797.
   7.   Φορτάμαξες συμμορφούμενες με την παράγραφο 7.1.2. του παραρτήματος του κανονισμού ΤΠΔ WAG (ΕΕ) αριθ. 321/2013 και με έγκριση οχήματος για διάθεση στην αγορά θεωρούνται μεταξύ 16 Ιουνίου 2019 και 16 Ιουνίου 2020 ως οχήματα με έγκριση θέσης σε λειτουργία για τους σκοπούς της οδηγίας 2008/57/ΕΚ από τα κράτη μέλη τα οποία έχουν ενημερώσει τον Οργανισμό και την Επιτροπή σύμφωνα με το άρθρο 57 παράγραφος 2 της οδηγίας (ΕΕ) 2016/797 και τα οποία ότι δεν έχουν μεταφέρει ακόμη την εν λόγω οδηγία και δεν έχουν θέσει σε ισχύ τα εθνικά μέτρα μεταφοράς στο εθνικό δίκαιο.
   Άρθρο 56
   Έναρξη ισχύος και εφαρμογή
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 16 Ιουνίου 2019 στα κράτη μέλη που δεν έχουν ενημερώσει τον Οργανισμό και την Επιτροπή σύμφωνα με το άρθρο 57 παράγραφος 2 της οδηγίας (ΕΕ) 2016/797. Εφαρμόζεται σε όλα τα κράτη μέλη από τις 16 Ιουνίου 2020.
   Ωστόσο, το άρθρο 55 παράγραφος 1 εφαρμόζεται από τις 16 Φεβρουαρίου 2019 σε όλα τα κράτη μέλη. Τα μέτρα διευκόλυνσης που προβλέπονται στο άρθρο 55 παράγραφοι 2, 3, 4 και 6 διατίθενται από τις 16 Φεβρουαρίου 2019. Το άρθρο 55 παράγραφος 5 εφαρμόζεται από τις 16 Ιουνίου 2019 σε όλα τα κράτη μέλη.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Απριλίου 2018.

            Για την Επιτροπή

            Ο Πρόεδρος

         Jean-Claude JUNCKER

      (1)  Οδηγία (ΕΕ) 2016/797 του Ευρωπαϊκού Κοινοβουλίου και του Συμβουλίου, της 11ης Μαΐου 2016, σχετικά με τη διαλειτουργικότητα του σιδηροδρομικού συστήματος της Ευρωπαϊκής Ένωσης (αναδιατύπωση), (ΕΕ L 138 της 26.5.2016, σ. 44).

      (2)  Κανονισμός (ΕΕ) 2016/796 του Ευρωπαϊκού Κοινοβουλίου και του Συμβουλίου, της 11ης Μαΐου 2016, σχετικά με τον Οργανισμό Σιδηροδρόμων της Ευρωπαϊκής Ένωσης και την κατάργηση του κανονισμού (ΕΚ) αριθ. 881/2004 (ΕΕ L 138 της 26.5.2016, σ. 1).

      (3)  Οδηγία 2008/57/ΕΚ του Ευρωπαϊκού Κοινοβουλίου και του Συμβουλίου, της 17ης Ιουνίου 2008, σχετικά με τη διαλειτουργικότητα του κοινοτικού σιδηροδρομικού συστήματος (ΕΕ L 191 της 18.7.2008, σ. 1)

      (4)  Οδηγία 96/48/ΕΚ του Συμβουλίου, της 23ης Ιουλίου 1996, σχετικά με τη διαλειτουργικότητα του διευρωπαϊκού σιδηροδρομικού συστήματος μεγάλης ταχύτητας (ΕΕ L 235 της 17.9.1996, σ. 6),

      (5)  Εκτελεστικός κανονισμός (ΕΕ) αριθ. 402/2013 της Επιτροπής, της 30ής Απριλίου 2013, σχετικά με την κοινή μέθοδο ασφάλειας (ΚΜΑ) για την αξιολόγηση και την εκτίμηση της επικινδυνότητας και την κατάργηση του κανονισμού (ΕΚ) αριθ. 352/2009 (ΕΕ L 121 της 3.5.2013, σ. 8).

      (6)  Εκτελεστική απόφαση 2011/665/ΕΕ της Επιτροπής, της 4ης Οκτωβρίου 2011, για το ευρωπαϊκό μητρώο εγκεκριμένων τύπων σιδηροδρομικών οχημάτων (ΕΕ L 264 της 8.10.2011, σ. 32).

      ΠΑΡΑΡΤΗΜΑ I

         Περιεχόμενο της αίτησης

                  (Υ), οι υποχρεωτικές πληροφορίες που πρέπει να υποβάλει ο αιτών.

                  (Π), προαιρετικές πληροφορίες που ενδέχεται να υποβάλει στη συνέχεια ο αιτών.

            1.   Τύπος αίτησης (Υ):

                  1.1.

                  Έγκριση τύπου

                              α)

                              Παραλλαγές τύπου οχήματος (αναλόγως)

                              β)

                              Εκδόσεις τύπου οχήματος (αναλόγως)

                  1.2.

                  Έγκριση για διάθεση στην αγορά

                              α)

                              Ένα όχημα· ή

                              β)

                              Σειρά οχημάτων

            2.   Περίπτωση έγκρισης (Υ):

                  2.1.

                  Πρώτη έγκριση

                  2.2.

                  Νέα έγκριση

                  2.3.

                  Επεκταθείσα περιοχή χρήσης

                  2.4.

                  Ανανεωθείσα έγκριση τύπου οχήματος

                  2.5.

                  Έγκριση συμμόρφωσης με τύπο

            3.   Περιοχή χρήσης (Υ):

                  3.1.

                  Κράτη μέλη

                  3.2.

                  Δίκτυα (ανά κράτος μέλος)

                  3.3.

                  Σταθμοί σε γειτονικά κράτη μέλη με παρεμφερή χαρακτηριστικά δικτύου, όταν οι σταθμοί αυτοί βρίσκονται κοντά σε σύνορα, κατά το άρθρο 21 παράγραφος 8 της οδηγίας (ΕΕ) 2016/797 (αναλόγως)

                  3.4.

                  Καθορισμός της επεκταθείσας περιοχής χρήσης (μόνον σε περίπτωση έγκρισης «επεκταθείσας περιοχής χρήσης»)

                  3.5.

                  Ολόκληρο το δίκτυο της ΕΕ

            4.   Εκδίδουσα αρχή (Υ):

                  4.1.

                  Ο Οργανισμός, ή

                  4.2.

                  Η εθνική αρχή ασφάλειας του κράτους μέλους (μόνον σε περίπτωση που περιοχή χρήσης περιορίζεται σε ένα κράτος μέλος και ζητείται από τον αιτούντα κατά το άρθρο 21 παράγραφος 8 της οδηγίας (ΕΕ) 2016/797)

            5.   Στοιχεία αιτούντος:

                  5.1.

                  Επωνυμία (Υ)

                  5.2.

                  Ονοματεπώνυμο του αιτούντος (Υ)

                  5.3.

                  Ακρωνύμιο (Π)

                  5.4.

                  Πλήρης ταχυδρομική διεύθυνση (Υ)

                  5.5.

                  Τηλέφωνο (Υ)

                  5.6.

                  Τηλεομοιοτυπικό (Π)

                  5.7.

                  Διεύθυνση ηλεκτρ. ταχυδρομείου (Υ)

                  5.8.

                  Ιστότοπος (Π)

                  5.9.

                  Αριθμός ΦΠΑ (Π)

                  5.10.

                  Άλλες συναφείς πληροφορίες (Π)

            6.   Στοιχεία υπεύθυνου επικοινωνίας:

                  6.1.

                  Όνομα (Υ)

                  6.2.

                  Επώνυμο (Υ)

                  6.3.

                  Τίτλος ή ιδιότητα (Υ)

                  6.4.

                  Πλήρης ταχυδρομική διεύθυνση (Υ)

                  6.5.

                  Τηλέφωνο (Υ)

                  6.6.

                  Τηλεομοιοτυπικό (Π)

                  6.7.

                  Διεύθυνση ηλεκτρ. ταχυδρομείου (Υ)

                  6.8.

                  Γλώσσες που θα χρησιμοποιηθούν (Υ)

            7.   Σημερινός κάτοχος έγκρισης τύπου οχήματος (δεν ισχύει για πρώτη έγκριση) (Υ):

                  7.1.

                  Επωνυμία (Υ)

                  7.2.

                  Ονοματεπώνυμο του κατόχου της έγκρισης του τύπου (Υ)

                  7.3.

                  Ακρωνύμιο (Π)

                  7.4.

                  Πλήρης ταχυδρομική διεύθυνση (Υ)

                  7.5.

                  Τηλέφωνο (Υ)

                  7.6.

                  Τηλεομοιοτυπικό (Π)

                  7.7.

                  Διεύθυνση ηλεκτρ. ταχυδρομείου (Υ)

                  7.8.

                  Ιστότοπος (Π)

                  7.9.

                  Αριθμός ΦΠΑ (Υ)

                  7.10.

                  Άλλες συναφείς πληροφορίες (Π)

            8.   Πληροφορίες των οργανισμών αξιολόγησης (Υ):

                  8.1.

                  Κοινοποιημένος/-οι οργανισμός/-οί:

                              α)

                              Επωνυμία (Υ)

                              β)

                              Ονομασία κοινοποιημένου οργανισμού (Υ)

                              γ)

                              Αναγνωριστικός αριθμός κοινοποιημένου οργανισμού (Υ)

                              δ)

                              Ακρωνύμιο (Π)

                              ε)

                              Πλήρης ταχυδρομική διεύθυνση (Υ)

                              στ)

                              Τηλέφωνο (Υ)

                              ζ)

                              Τηλεομοιοτυπικό (Π)

                              η)

                              Διεύθυνση ηλεκτρ. ταχυδρομείου (Υ)

                              θ)

                              Ιστότοπος (Π)

                              ι)

                              Αριθμός ΦΠΑ (Υ)

                              ια)

                              Άλλες συναφείς πληροφορίες (Π)

                  8.2.

                  Ορισθείς/-έντες οργανισμός/-οί:

                              α)

                              Επωνυμία (Υ)

                              β)

                              Ονομασία ορισθέντος οργανισμού (Υ)

                              γ)

                              Ακρωνύμιο (Π)

                              δ)

                              Πλήρης ταχυδρομική διεύθυνση (Υ)

                              ε)

                              Τηλέφωνο (Υ)

                              στ)

                              Τηλεομοιοτυπικό (Π)

                              ζ)

                              Διεύθυνση ηλεκτρ. ταχυδρομείου (Υ)

                              η)

                              Ιστότοπος (Π)

                              θ)

                              Αριθμός ΦΠΑ (Υ)

                              ι)

                              Άλλες συναφείς πληροφορίες (Π)

                  8.3.

                  Οργανισμός αξιολόγησης (ΚΜΑ για την ΕκΕπ), δεν ισχύει για την έγκριση συμμόρφωσης με τύπο:

                              α)

                              Επωνυμία (Υ)

                              β)

                              Ονομασία οργανισμού (ΚΜΑ για την ΕκΕπ) (Υ)

                              γ)

                              Ακρωνύμιο (Π)

                              δ)

                              Πλήρης ταχυδρομική διεύθυνση (Υ)

                              ε)

                              Τηλέφωνο (Υ)

                              στ)

                              Τηλεομοιοτυπικό (Π)

                              ζ)

                              Διεύθυνση ηλεκτρ. ταχυδρομείου (Υ)

                              η)

                              Ιστότοπος (Π)

                              θ)

                              Αριθμός ΦΠΑ (Υ)

                              ι)

                              Άλλες συναφείς πληροφορίες (Π)

            9.   Προκαταρκτική επαφή:

                  9.1.

                  Παραπομπή στη βάση προκαταρκτικής επαφής (Π)

                  9.2.

                  Άλλες συναφείς πληροφορίες του έργου (Π)

            10.   Περιγραφή του τύπου οχήματος ((*) προσδιορισμός κατά την απόφαση 2011/665/ΕΕ παράρτημα II) (Υ):

                  10.1.

                  Αναγνωριστικό τύπου (*)

                  10.2.

                  Εκδόσεις τύπου οχήματος (αναλόγως)

                  10.3.

                  Παραλλαγές τύπου οχήματος (αναλόγως):

                  10.4.

                  Ημερομηνία καταχώρισης στο ΕΜΕΤΟ (*) (δεν ισχύει για πρώτη έγκριση)

                  10.5.

                  Ονομασία τύπου (*)

                  10.6.

                  Εναλλακτική ονομασία τύπου (*) (κατά περίπτωση)

                  10.7.

                  Κατηγορία (*)

                  10.8.

                  Υποκατηγορία (*)

            11.   Πληροφορίες για τα οχήματα (προσδιορισμός κατά την απόφαση 2007/756/ΕΕ
          (1)
         κατά περίπτωση) (Υ)

                  11.1.

                  Αριθμοί EVN ή προκρατηθέντες αριθμοί οχημάτων

                  11.2.

                  Άλλη προδιαγραφή των οχημάτων όταν δεν διατίθενται αριθμοί EVN ή προκρατηθέντες αριθμοί οχημάτων

            12.   Παραπομπή σε υφιστάμενη έγκριση τύπου οχήματος (δεν ισχύει για πρώτη έγκριση) (Υ)

      13.   Περιγραφή των αλλαγών σε σύγκριση με εγκεκριμένο τύπο οχήματος (μόνο για νέα έγκριση) (Υ)

      14.   Όροι χρήσης του οχήματος και άλλοι περιορισμοί ((*) προσδιορισμός κατά την απόφαση 2011/665/ΕΕ παράρτημα II) (Υ):

                  14.1.

                  Κωδικοποιημένοι περιορισμοί

                  14.2.

                  Μη κωδικοποιημένοι περιορισμοί

            15.   Πρόσθετες λειτουργίες CCS (έλεγχος, χειρισμός και σηματοδότηση) (Υ)

      16.   Εφαρμοστέοι κανόνες (Υ):

                  16.1.

                  ΤΠΔ και σχετική παραπομπή στην Επίσημη Εφημερίδα της Ευρωπαϊκής Ένωσης

                  16.2.

                  Ειδικές ρήτρες ΤΠΔ για περιοχή χρήσης που καλύπτει όλο το δίκτυο της ΕΕ (αναλόγως)

                  16.3.

                  Καθορισμός της επιλογής των απαιτήσεων από έκδοση μιας ΤΠΔ νεώτερης της ΤΠΔ που ίσχυε για την αξιολόγηση (καθώς και των απαιτήσεων που αποσύρονται) (αναλόγως)

                  16.4.

                  Εθνικοί κανόνες (αναλόγως)

                  16.5.

                  Μη εφαρμογή ΤΠΔ κατά τις διατάξεις του άρθρου 7 της οδηγίας (ΕΕ) 2016/797 (αναλόγως)

                  16.6.

                  Εφαρμοστέοι κανόνες για την επεκταθείσα περιοχής χρήσης

                  16.7.

                  Επικαιροποιημένες ΤΠΔ και/ή επικαιροποιημένοι εθνικοί κανόνες (μόνον για ανανεωθείσα έγκριση τύπου)

            17.   Θεώρηση και υπογραφή του αιτούντος (Υ)

      18.   Παραρτήματα (Υ):

      Πληροφορίες που πρέπει να περιληφθούν στην αίτηση ανά περίπτωση έγκρισης. Το (x) στη στήλη για την εφαρμοστέα περίπτωση έγκρισης υποδηλώνει ότι οι πληροφορίες είναι υποχρεωτικές (Υ) για τη συγκεκριμένη περίπτωση έγκρισης.

                  Πρώτη έγκριση

                  Ανανεωθείσα έγκριση τύπου οχήματος

                  Επεκταθείσα περιοχή χρήσης

                  Νέα έγκριση

                  Έγκριση συμμόρφωσης με τύπο

                  18.1

                  Δικαιολογητικά που αποδεικνύουν την εισαγωγή απαιτήσεων κατά το άρθρο 13 παράγραφος 1.
                  Εάν ο αιτών χρησιμοποιήσει τη μεθοδολογία του παραρτήματος I του κανονισμού (ΕΕ) αριθ. 402/2013, τα δικαιολογητικά συνίστανται στη δήλωση του προτείνοντος κατά το άρθρο 16 του κανονισμού (ΕΕ) αριθ. 402/2013 και στην έκθεση αξιολόγησης της ασφάλειας κατά το άρθρο 15 του κανονισμού (ΕΕ) αριθ. 402/2013.
                  Εάν χρησιμοποιηθεί άλλη μεθοδολογία, τα απαιτούμενα δικαιολογητικά είναι όσα είναι αναγκαία για να αποδειχθεί ότι παρέχεται επίπεδο αξιοπιστίας ίδιο με εκείνο της μεθοδολογίας που ορίζεται στο παράρτημα I του κανονισμού (ΕΕ) αριθ. 402/2013.

                  X

                  X

                  X

                  18.2

                  Πίνακας αντιστοίχισης όπου υποδεικνύεται πού βρίσκονται οι απαιτούμενες πληροφορίες για τις πτυχές που πρέπει να αξιολογηθούν κατά τα παραρτήματα II και ΙΙΙ

                  X

                  X

                  X

                  X

                  18.3

                  Σχετικές αποφάσεις για μη εφαρμογή των ΤΠΔ κατά το άρθρο 7 της οδηγίας (ΕΕ) 2016/797 (αναλόγως)

                  X

                  X

                  X

                  X

                  X

                  18.4

                  Δήλωση συμμόρφωσης με τον τύπο και συναφή έγγραφα (άρθρο 24 της οδηγίας (ΕΕ) 2016/797)

                  X

                  18.5

                  Δηλώσεις ΕΚ επαλήθευσης για κινητά υποσυστήματα, με τους συνοδευτικούς τεχνικούς φακέλους (άρθρο 15 της οδηγίας (ΕΕ) 2016/797).

                  X

                  X

                  X

                  X

                  18.6

                  Συνοδευτικός φάκελος της αίτησης και της απόφασης προηγούμενης έγκρισης ή, αναλόγως, παραπομπή στην απόφαση που εκδόθηκε κατά το άρθρο 46 και στον πλήρη συνοδευτικό φάκελο της απόφασης που έχουν αρχειοθετηθεί στην υπηρεσία μιας στάσης.

                  X

                  X

                  X

                  18.7

                  Καθορισμός και, αναλόγως (2) περιγραφή της μεθοδολογίας που χρησιμοποιήθηκε στην εισαγωγή απαιτήσεων για:

                              α)

                              βασικές απαιτήσεις για υποσυστήματα αναφερόμενα στο άρθρο 3 και στο παράρτημα III της οδηγίας (ΕΕ) 2016/797·

                              β)

                              την τεχνική συμβατότητα των υποσυστημάτων του οχήματος·

                              γ)

                              την ασφαλή ενσωμάτωση των υποσυστημάτων στο όχημα· και

                              δ)

                              την τεχνική συμβατότητα του οχήματος με το δίκτυο στην περιοχή χρήσης.

                  X

                  X

                  X

                  18.8

                  ΚΜΑ για την αξιολόγηση επικινδυνότητας, έκθεση αξιολόγησης της ασφάλειας (άρθρο 15 του κανονισμού (ΕΕ) αριθ. 402/2013) με αντικείμενο την εισαγωγή απαιτήσεων για τις βασικές απαιτήσεις «ασφάλειας» για τα υποσυστήματα και την ασφαλή ενσωμάτωση μεταξύ υποσυστημάτων.

                  X

                  X

                  X

                  18.9

                  Σε περίπτωση μη πλήρους κάλυψης από ΤΠΔ ή/και εθνικούς κανόνες, τα δικαιολογητικά της τεχνικής συμβατότητας του οχήματος με το δίκτυο στην περιοχή χρήσης.

                  X

                  X

                  X

                  18.10

                  Δήλωση επικινδυνότητας (άρθρο 16 του κανονισμού (ΕΕ) αριθ. 402/2013) που καλύπτει την εισαγωγή απαιτήσεων για τις βασικές απαιτήσεις «ασφάλειας» για τα υποσυστήματα και την ασφαλή ενσωμάτωση μεταξύ υποσυστημάτων για τις πτυχές που δεν καλύπτονται από τις ΤΠΔ και τους εθνικούς κανόνες.

                  X

                  X

                  X

                  18.11

                  ΚΜΑ για την αξιολόγηση επικινδυνότητας, έκθεση αξιολόγησης της ασφάλειας (άρθρο 15 του κανονισμού (ΕΕ) αριθ. 402/2013) με αντικείμενο ενδεχόμενη τροποποίηση του συνολικού επιπέδου ασφάλειας του οχήματος.

                  X

                  X

                  18.12

                  Αξιολόγηση επικινδυνότητας (άρθρο 16 του κανονισμού (ΕΕ) αριθ. 402/2013) με αντικείμενο ενδεχόμενη τροποποίηση του συνολικού επιπέδου ασφάλειας του οχήματος.

                  X

                  X

                  18.13

                  Απαιτούμενες πληροφορίες για το ΕΜΕΤΟ (κατά το παράρτημα II της απόφασης 2011/665/ΕΕ)

                  X

                  X

                  X

                  18.14

                  Έγγραφα συντήρησης & επιχειρησιακής λειτουργίας (και διάσωσης), όταν δεν περιλαμβάνονται στο 18.4 και/ή στο 18.5.

                  X

                  X

                  X

         (1)  Απόφαση 2007/756/ΕΚ της Επιτροπής, της 9ης Νοεμβρίου 2007, για τη θέσπιση κοινής προδιαγραφής για το εθνικό μητρώο οχημάτων που προβλέπεται στο άρθρο 14 παράγραφοι 4 και 5 της οδηγίας 96/48/ΕΚ και της οδηγίας 2001/16/ΕΚ (κοινοποιηθείσα υπό τον αριθμό Ε(2007) 5357) (ΕΕ L 305 της 23.11.2007, σ. 30).

         (2)  Μη τυποποιημένη μεθοδολογία

      ΠΑΡΑΡΤΗΜΑ II

         Πτυχές αξιολόγησης από τον φορέα έγκρισης

      Πληροφορίες που πρέπει να αξιολογηθούν από τον φορέα έγκρισης ανά περίπτωση έγκρισης. Το (x) στη στήλη για την εφαρμοστέα περίπτωση έγκρισης υποδηλώνει ότι η πτυχή αυτή είναι υποχρεωτική για τη συγκεκριμένη περίπτωση έγκρισης.

                  Πρώτη έγκριση

                  Ανανεωθείσα έγκριση τύπου οχήματος

                  Επεκταθείσα περιοχή χρήσης

                  Νέα έγκριση

                  Έγκριση συμμόρφωσης με τύπο

                  1

                  Αίτηση σύμφωνη με τη βάση προκαταρκτικής επαφής (κατά περίπτωση)

                  X

                  X

                  X

                  X

                  X

                  2

                  Κατάλληλη περίπτωση έγκρισης επιλεγείσα από τον αιτούντα

                  X

                  X

                  X

                  X

                  X

                  3

                  Ορθές οι ΤΠΔ και άλλη ισχύουσα νομοθεσία της Ένωσης που προσδιόρισε ο αιτών

                  X

                  X

                  X

                  X

                  4

                  Επιλογή φορέων αξιολόγησης της συμμόρφωσης [κοινοποιημένος/-οι οργανισμός/-οί, οργανισμός αξιολόγησης (ΚΜΑ για την ΕκΕπ)] με κατάλληλη διαπίστευση ή αναγνώριση, αναλόγως

                  X

                  X

                  X

                  X

                  5

                  Μη εφαρμογή ΤΠΔ κατά τις διατάξεις του άρθρου 7 της οδηγίας (ΕΕ) 2016/797:

                              5.1.

                              ισχύς (χρόνος και περιοχή χρήσης)·

                              5.2.

                              εφαρμοστέα στο έργο· και

                              5.3.

                              συναφής με τους προσδιορισθέντες και εφαρμοστέους κανόνες.

                  X

                  X

                  X

                  X

                  X

                  6

                              6.1.

                              Αρμόζουσα η εφαρμοστέα μεθοδολογία που χρησιμοποιείται στην εισαγωγή απαιτήσεων για τις ακόλουθες πτυχές:

                                          α)

                                          Χρησιμοποιήθηκε τυποποιημένη/αποδεκτή μεθοδολογία; και

                                          β)

                                          Προβλέπεται η μεθοδολογία για τις βασικές απαιτήσεις που καλύπτει;

                              6.2.

                              Όταν η εφαρμοστέα μεθοδολογία δεν είναι τυποποιημένη ή καλύπτει άλλες βασικές απαιτήσεις από τις προβλεπόμενες, ελέγχονται οι ακόλουθες πτυχές για να αξιολογηθεί εάν εξετάσθηκαν επαρκώς και εάν καλύφθηκαν από τη μεθοδολογία:

                                          α)

                                          Εφαρμοστέος βαθμός ανεξάρτητης αξιολόγησης

                                          β)

                                          Καθορισμός συστήματος

                                          γ)

                                          Ταυτοποίηση και ταξινόμηση κινδύνου

                                          δ)

                                          Αρχές αποδοχής της επικινδυνότητας

                                          ε)

                                          Αξιολόγηση επικινδυνότητας

                                          στ)

                                          Καθορισμός απαιτήσεων

                                          ζ)

                                          Απόδειξη της συμμόρφωσης με τις απαιτήσεις

                                          η)

                                          Διαχείριση κινδύνων (κατάλογος)

                  X

                  X

                  X

                  7

                  Επαρκής απόδειξη με τη μεθοδολογία που χρησιμοποιήθηκε για την εισαγωγή απαιτήσεων:

                              7.1.

                              Όταν η διαδικασία διαχείρισης της επικινδυνότητας κατά το παράρτημα I του κανονισμού (ΕΕ) αριθ. 402/2013 χρησιμοποιήθηκε ως η μεθοδολογία στην εισαγωγή απαιτήσεων, ελέγχονται τα εξής:

                                          α)

                                          ΚΜΑ για την αξιολόγηση επικινδυνότητας, δήλωση του προτείνοντος (άρθρο 16 του κανονισμού (ΕΕ) αριθ. 402/2013), υπογεγραμμένη από τον προτείνοντα ότι όλοι οι διαπιστωθέντες κίνδυνοι και η αντίστοιχη επικινδυνότητα είναι υπό έλεγχο σε αποδεκτό επίπεδο.

                                          β)

                                          ΚΜΑ για την αξιολόγηση επικινδυνότητας, έκθεση αξιολόγησης της ασφάλειας (άρθρο 15 του κανονισμού (ΕΕ) αριθ. 402/2013) που υποστηρίζει τη δήλωση του προτείνοντος για το συγκεκριμένο πεδίο κατά το άρθρο 13 και, τουλάχιστον, την ουσιώδη απαίτηση ασφάλειας για τα υποσυστήματα και την ασφαλή ενσωμάτωση μεταξύ των υποσυστημάτων στο όχημα.

                              7.2.

                              Εφόσον χρησιμοποιήθηκε άλλη μεθοδολογία αντί της διαδικασίας διαχείρισης της επικινδυνότητας κατά το παράρτημα I του κανονισμού (ΕΕ) αριθ. 402/2013 ως μεθοδολογία στην εισαγωγή απαιτήσεων, ελέγχονται τα εξής:

                                          α)

                                          Είναι ο καθορισμός του συστήματος πλήρης και σύμφωνος με τον σχεδιασμό του οχήματος;

                                          β)

                                          Είναι η ταυτοποίηση του κινδύνου συναφής και ευλογοφανής;

                                          γ)

                                          Έγινε ορθή διαχείριση και μετριασμός όλων των κινδύνων;

                                          δ)

                                          Είναι οι απαιτήσεις που προέκυψαν από τη διαχείριση επικινδυνότητας ορθά ανάλογες του κινδύνου και της απόδειξης της συμμόρφωσης με την απαίτηση;

                                          ε)

                                          Συγκροτημένη και συνεπής διαχείριση των κινδύνων καθ' όλη τη διάρκεια της διαδικασίας;

                                          στ)

                                          Υπάρχει θετική γνώμη από την ανεξάρτητη αξιολόγηση;

                  X

                  X

                  X

                  8

                  Έλεγχος των δηλώσεων ΕΚ επαλήθευσης και των πιστοποιητικών ΕΚ (άρθρο 15 της οδηγίας (ΕΕ) 2016/797):

                              8.1.

                              Υπογραφές

                              8.2.

                              Διάρκεια ισχύος

                              8.3.

                              Πεδίο εφαρμογής

                              8.4.

                              Όροι χρήσης του οχήματος και άλλοι περιορισμοί, περιπτώσεις μη συμμόρφωσης

                              8.5.

                              Μη εφαρμογή των ΤΠΔ (κατά περίπτωση)

                              8.6.

                              Κάλυψη όλης της εφαρμοστέας νομοθεσίας, καθώς και νομοθεσίας μη σχετικής με τον σιδηρόδρομο

                              8.7.

                              Συστατικά στοιχεία διαλειτουργικότητας (διάρκεια ισχύος, πεδίο εφαρμογής, όροι χρήσης και άλλοι περιορισμοί):

                                          α)

                                          Πιστοποιητικά ΕΚ συμμόρφωσης

                                          β)

                                          Πιστοποιητικά ΕΚ καταλληλότητας χρήσης

                  X

                  X

                  X

                  X

                  9

                  Έλεγχος των εκθέσεων οργανισμών αξιολόγησης της συμμόρφωσης (άρθρο 15 της οδηγίας (ΕΕ) 2016/797):

                              9.1.

                              Συνάφεια με τις δηλώσεις ΕΚ επαλήθευσης και τα πιστοποιητικά ΕΚ

                              9.2.

                              Κάλυψη όλων των εφαρμοστέων κανόνων

                              9.3.

                              Διαπιστωθείσες αποκλίσεις & περιπτώσεις μη συμμόρφωσης (αναλόγως) και συμφωνία με αιτήματα μη εφαρμογής

                              9.4.

                              Δεκτός ο συνδυασμός των χρησιμοποιούμενων ενοτήτων

                              9.5.

                              Ορθά προσδιορισθέντες όροι χρήσης του οχήματος και άλλοι περιορισμοί, σύμφωνοι με τους όρους στην αίτηση έγκρισης

                              9.6.

                              Αρμόζοντα τα αποδεικτικά στοιχεία που χρησιμοποιήθηκαν από τους οργανισμούς αξιολόγησης της συμμόρφωσης στις εφαρμοστέες φάσεις αξιολόγησης που περιγράφονται στις ΤΠΔ (εξέταση σχεδιασμού, δοκιμή τύπου κ.λπ.).

                  X

                  X

                  X

                  X

                  10

                  Έλεγχος των αξιολογήσεων των ΕΑΑ για την περιοχή χρήσης κατά το άρθρο 43

                  X

                  X

                  X

                  X

                  11

                  Διάρκεια ισχύος της αρχικής έγκρισης τύπου οχήματος

                  X

                  X

                  X

                  X

                  12

                  Αρχική έγκριση τύπου οχήματος έγκυρη για τη σχετική περιοχή χρήσης

                  X

                  X

                  X

                  13

                  Υπάρχοντες όροι χρήσης του οχήματος και άλλοι περιορισμοί

                  X

                  X

                  X

                  14

                  ΚΜΑ για την αξιολόγηση επικινδυνότητας, θετική γνώμη για την έκθεση αξιολόγησης της ασφάλειας (άρθρο 15 του κανονισμού (ΕΕ) αριθ. 402/2013) που καλύπτει την εισαγωγή απαιτήσεων για τις βασικές απαιτήσεις «ασφάλειας» για τα υποσυστήματα και την ασφαλή ενσωμάτωση μεταξύ υποσυστημάτων.

                  X

                  X

                  X

                  15

                  ΚΜΑ για την αξιολόγηση επικινδυνότητας, θετική γνώμη για την έκθεση αξιολόγησης της ασφάλειας (άρθρο 15 του κανονισμού (ΕΕ) αριθ. 402/2013) που καλύπτει ενδεχόμενη τροποποίηση του συνολικού επιπέδου ασφάλειας του οχήματος (σημαντική αλλαγή)

                  X

                  X

                  16

                  Επαρκής περιγραφή των αλλαγών σε σύγκριση με τον εγκεκριμένο τύπο οχήματος και αρμόζουσες στην ΚΜΑ για την αξιολόγηση επικινδυνότητας, έκθεση αξιολόγησης της ασφάλειας (άρθρο 15 του κανονισμού (ΕΕ) αριθ. 402/2013)

                  X

                  17

                  Ορθή επικαιροποίηση των δηλώσεων ΕΚ επαλήθευσης και των πιστοποιητικών ΕΚ σχετικά με τους μεταβληθέντες και/ή η επικαιροποιημένους κανόνες

                  X

                  18

                  Ορθή επικαιροποίηση των εκθέσεων των οργανισμών αξιολόγησης της συμμόρφωσης σχετικά με τους μεταβληθέντες και/ή επικαιροποιημένους κανόνες:

                              18.1

                              Κάλυψη μεταβληθέντων και/ή επικαιροποιημένων κανόνων

                              18.2

                              Αποδεικτικά στοιχεία ότι ο τύπος οχήματος καλύπτει πάντα τις απαιτήσεις

                  X

                  19

                  Αποδεικτικά στοιχεία ότι δεν άλλαξε ο σχεδιασμός του τύπου οχήματος

                  X

                  X

                  20

                  Αναγνώριση του οχήματος ή της σειράς οχημάτων που καλύπτονται από τη δήλωση συμμόρφωσης με τον τύπο οχήματος

                  X

                  21

                  Δήλωση συμμόρφωσης με τον τύπο και συναφή έγγραφα (άρθρο 24 της οδηγίας (ΕΕ) 2016/797)

                  X

      ΠΑΡΑΡΤΗΜΑ III

         Πτυχές αξιολόγησης από τις αρμόδιες ΕΑΑ για την περιοχή χρήσης

      Το παρόν παράρτημα δεν εφαρμόζεται όταν η περιοχή χρήσης καλύπτει ολόκληρο το δίκτυο της ΕΕ και οι ΤΠΔ προβλέπουν σχετικούς ειδικούς όρους.
      Οι πληροφορίες που αξιολογούνται από τις αρμόδιες ΕΑΑ για την περιοχή χρήσης σχετικά με τους εθνικούς κανόνες καθορίζονται ανά περίπτωση έγκρισης. Το (x) στη στήλη για την εφαρμοστέα περίπτωση έγκρισης υποδηλώνει ότι η πτυχή αυτή είναι υποχρεωτική για τη συγκεκριμένη περίπτωση έγκρισης.

                  Πρώτη έγκριση

                  Νέα έγκριση

                  Επεκταθείσα περιοχή χρήσης

                  Ανανεωθείσα έγκριση τύπου οχήματος

                  1

                  Αίτηση σύμφωνη με τη βάση προκαταρκτικής επαφής (κατά περίπτωση)

                  X

                  X

                  X

                  X

                  2

                  Ορθός καθορισμός της περιοχής χρήσης για το ενδιαφερόμενο κράτος μέλος

                  X

                  X

                  X

                  X

                  3

                  Ορθός προσδιορισμός των εθνικών κανόνων και απαιτήσεων για τη σχετική περιοχή χρήσης από τον αιτούντα.

                  X

                  X

                  X

                  4

                  Επιλογή φορέων αξιολόγησης της συμμόρφωσης για τη σχετική περιοχή χρήσης (ορισθείς/-έντες οργανισμός/-οί, οργανισμός αξιολόγησης (ΚΜΑ για την ΕκΕπ)) με κατάλληλη διαπίστευση ή αναγνώριση, κατά περίπτωση

                  X

                  X

                  X

                  X

                  5

                  Επαρκή στοιχεία από τη μεθοδολογία που χρησιμοποιήθηκε για την εισαγωγή απαιτήσεων μόνον των εθνικών κανόνων στην αντίστοιχη περιοχή χρήσης:

                              5.1.

                              Εφόσον χρησιμοποιήθηκε άλλη μεθοδολογία αντί της διαδικασίας διαχείρισης της επικινδυνότητας κατά το παράρτημα I του κανονισμού (ΕΕ) αριθ. 402/2013 ως μεθοδολογία στην εισαγωγή απαιτήσεων, ελέγχονται τα εξής:

                                          α)

                                          Είναι ο καθορισμός του συστήματος πλήρης και σύμφωνος με τον σχεδιασμό του οχήματος;

                                          β)

                                          Είναι η ταυτοποίηση του κινδύνου συναφής και ευλογοφανής;

                                          γ)

                                          Έγινε ορθή διαχείριση και μετριασμός όλων των κινδύνων;

                                          δ)

                                          Είναι οι απαιτήσεις που προέκυψαν από τη διαχείριση επικινδυνότητας ορθά ανάλογες του κινδύνου και της απόδειξης της συμμόρφωσης με την απαίτηση;

                  X

                  X

                  X

                  6

                  Έλεγχος των δηλώσεων ΕΚ επαλήθευσης και των πιστοποιητικών ΕΚ (εθνικοί κανόνες) (άρθρο 15 της οδηγίας (ΕΕ) 2016/797):

                              6.1.

                              Υπογραφές

                              6.2.

                              Διάρκεια ισχύος

                              6.3.

                              Πεδίο εφαρμογής

                              6.4.

                              Όροι χρήσης του οχήματος, άλλοι περιορισμοί, περιπτώσεις μη συμμόρφωσης

                  X

                  X

                  X

                  X

                  7

                  Έλεγχος των εκθέσεων οργανισμών αξιολόγησης της συμμόρφωσης (άρθρο 15 της οδηγίας (ΕΕ) 2016/797):

                              7.1.

                              Συνάφεια με τις δηλώσεις ΕΚ επαλήθευσης και τα πιστοποιητικά

                              7.2.

                              Διαπίστωση αποκλίσεων & περιπτώσεων μη συμμόρφωσης (αναλόγως)

                              7.3.

                              Ορθός προσδιορισμός των όρων χρήσης του οχήματος και άλλων περιορισμών, συναφών με τους όρους στην αίτηση έγκρισης,

                              7.4.

                              Αρμόζοντα τα αποδεικτικά στοιχεία που χρησιμοποιήθηκαν από τους οργανισμούς αξιολόγησης της συμμόρφωσης με τις εφαρμοστέες φάσεις αξιολόγησης που περιγράφονται στους εθνικούς κανόνες.

                  X

                  X

                  X

                  X

                  8

                  Υπάρχοντες όροι χρήσης του οχήματος και άλλοι περιορισμοί

                  X

                  X

                  X

                  9

                  ΚΜΑ για την αξιολόγηση επικινδυνότητας, θετική γνώμη για την έκθεση αξιολόγησης της ασφάλειας (άρθρο 15 του κανονισμού (ΕΕ) αριθ. 402/2013) που καλύπτει την εισαγωγή απαιτήσεων για τις βασικές απαιτήσεις «ασφάλειας» για τα υποσυστήματα και την ασφαλή ενσωμάτωση μεταξύ υποσυστημάτων.

                  X

                  X

                  X

                  10

                  ΚΜΑ για την αξιολόγηση επικινδυνότητας, θετική γνώμη για την έκθεση αξιολόγησης της ασφάλειας (άρθρο 15 του κανονισμού (ΕΕ) αριθ. 402/2013) με αντικείμενο ενδεχόμενη τροποποίηση του συνολικού επιπέδου ασφάλειας του οχήματος (σημαντική αλλαγή)

                  X

                  X

                  11

                  Επαρκής περιγραφή των αλλαγών σε σύγκριση με τον εγκεκριμένο τύπο οχήματος και αρμόζουσες στην ΚΜΑ για την αξιολόγηση επικινδυνότητας, έκθεση αξιολόγησης της ασφάλειας (άρθρο 15 του κανονισμού (ΕΕ) αριθ. 402/2013)

                  X

                  12

                  Ορθή επικαιροποίηση των δηλώσεων ΕΚ επαλήθευσης και των πιστοποιητικών ΕΚ σχετικά με τους μεταβληθέντες/επικαιροποιημένους εθνικούς κανόνες

                  X

                  13

                  Ορθή επικαιροποίηση των εκθέσεων των οργανισμών αξιολόγησης της συμμόρφωσης σχετικά με τους μεταβληθέντες/επικαιροποιημένους κανόνες:

                              13.1.

                              Κάλυψη τροποποιηθέντων/επικαιροποιημένων εθνικών κανόνων

                              13.2.

                              Αποδεικτικά στοιχεία ότι ο τύπος οχήματος καλύπτει πάντα τις απαιτήσεις

                  X